open-index/open-wikipedia-markdown huggingface dataset:
মিকায়েল কিংসবারি

**মিকায়েল কিংসবারি** (, ; জন্ম: ২৪ জুলাই ১৯৯২) হলেন একজন কানাডীয় পেশাদার ফ্রিস্টাইল স্কিয়ার। তিনি বিভিন্ন আন্তর্জাতিক প্রতিযোগিতায় ফ্রিস্টাইল স্কিইংয়ের মোগল বিভাগে কানাডার প্রতিনিধি হিসেবে প্রতিদ্বন্দ্বিতা করে থাকেন।

কিংসবারি কানাডার হয়ে ২০১৪, ২০১৮ এবং ২০২২ শীতকালীন অলিম্পিকে অংশগ্রহণ করেছেন, যেখানে তিনি ১টি স্বর্ণ পদকসহ সর্বমোট ৩টি পদক জয়লাভ করেছেন।

## প্রারম্ভিক জীবন
মিকায়েল কিংসবারি ১৯৯২ সালের ২৪শে জুলাই তারিখে কানাডার কুইবেকে জন্মগ্রহণ করেছেন এবং সেখানেই তার শৈশব অতিবাহিত করেছেন।

## খেলোয়াড়ি জীবন
কিংসবারি কানাডার প্রতিনিধি হিসেবে ২০২২ শীতকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।

তিনি ফ্রিস্টাইল স্কিইংয়ে পুরুষদের মোগল প্রতিযোগিতায় অংশগ্রহণ করেছিলেন। প্রতিযোগিতাটির বাছাইপর্বে তিনি সর্বমোট ৮১.১৫ পয়েন্ট অর্জন করে প্রথম স্থান অধিকার করেছিলেন, যার ফলে তিনি চূড়ান্ত পর্বে অংশগ্রহণের সুযোগ লাভ করেন। চূড়ান্ত পর্বের প্রথম এবং দ্বিতীয় ধাপ অতিক্রম করে সর্বশেষ ধাপে তিনি সর্বমোট ৮২.১৮ পয়েন্ট অর্জন করেছেন, যা তাকে রৌপ্য পদক জয়লাভ করতে সাহায্য করেছে।

## তথ্যসূত্র

## বহিঃসংযোগ

* 

বিষয়শ্রেণী:১৯৯২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:কানাডীয় পুরুষ ফ্রিস্টাইল স্কিয়ার
বিষয়শ্রেণী:কানাডার অলিম্পিক ফ্রিস্টাইল স্কিয়ার
বিষয়শ্রেণী:২০২২ শীতকালীন অলিম্পিকের ফ্রিস্টাইল স্কিয়ার
বিষয়শ্রেণী:ফ্রিস্টাইল স্কিইংয়ে অলিম্পিক পদক বিজয়ী
বিষয়শ্রেণী:অলিম্পিক রৌপ্যপদক বিজয়ী কানাডীয়
বিষয়শ্রেণী:২০২২ শীতকালীন অলিম্পিকের পদক বিজয়ী
বিষয়শ্রেণী:২০১৪ শীতকালীন অলিম্পিকের পদক বিজয়ী
বিষয়শ্রেণী:২০১৮ শীতকালীন অলিম্পিকের পদক বিজয়ী
বিষয়শ্রেণী:অলিম্পিক স্বর্ণপদক বিজয়ী কানাডীয়
বিষয়শ্রেণী:২১শ শতাব্দীর কানাডীয় পুরুষ ক্রীড়াবিদ
এলজিবিটি কুয়ামানেক

**এলজিবিটি কুয়ামানেক** হল গ্রিনল্যান্ডে বসবাসকারী সমকামী পুরুষ, সমকামী নারী, উভকামী এবং ট্রান্সজেন্ডারদের (এলজিবিটি) সম্প্রদায়ের মানুষদের সামাজিক অধিকার রক্ষায় নিবেদিত একটি জাতীয় সংস্থা।

এই সংগঠনটি ২০১৪ সালে প্রতিষ্ঠিত হয়। এই সংস্থাটি আসলে কুয়ামানেক নামক একটি পূর্ববর্তী সংগঠনের পুনর্গঠন। সেই সংগঠন ২০০২ থেকে ২০০৭ সাল পর্যন্ত সক্রিয় ছিল এবং সেই সংগঠনটির নেতৃত্বে ছিলেন এরিক ওলসেন। গ্রিনল্যান্ডবাসী এলজিবিটি মানুষদের অধিকাংশই বৃহত্তর এলজিবিটি সম্প্রদায়ের অংশ হওয়ার জন্য ডেনমার্কের মূল ভূখন্ডে চলে যান। যার ফলে সক্রিয় সদস্যের অভাবে সেই সংগঠনটি একসময় বন্ধ হয়ে যায়।

২০১৪ সালে নতুন করে প্রতিষ্ঠিত কুয়ামানেক সংগঠনটি সমাজের প্রতিটি স্তরের অন্তর্গত সমকামী নারী, সমকামী পুরুষ, উভকামী ও রূপান্তরকামী ব্যক্তিদের রাজনৈতিক, সামাজিক, সাংস্কৃতিক এবং পেশাদার ক্ষেত্রে সমতা নিশ্চিত করার লক্ষ্যে কাজ শুরু করে। কুয়ামানেক সমিতির সদস্যরা মূলত এলজিবিটি সম্প্রদায়ের প্রতি ঘটিত সামাজিক বৈষম্যের বিরুদ্ধে কাজ করে। তারা আইন প্রণেতাদের উপর প্রভাব বিস্তার করে এলজিবিটি সম্প্রদায়ের জন্য বিভিন্ন সামাজিক অধিকার অর্জনে সচেষ্ট। উদাহরণস্বরূপ; তারা সমলৈঙ্গিক বিবাহ, এলজিবিটি দম্পত্তির দত্তক গ্রহণ অধিকার, লেসবিয়ান নারীদের জন্য কৃত্রিম গর্ভধারণের সুবিধা এবং রূপান্তরকারী মানুষের সামাজিক অধিকার ইত্যাদি বিষয়ে কর্মরত।

কুয়ামানেক সংগঠনের অন্যতম গুরুত্বপূর্ণ সাফল্য হল, ২০১৫ সালের ২৬ মে গ্রিনল্যান্ডের সংসদ ইনাতসারতুটে সমলিঙ্গ বিবাহকে বৈধতা প্রদান। এই অর্জন গ্রিনল্যান্ডের এলজিবিটি জনগোষ্ঠীর জন্য একটি ঐতিহাসিক মাইলফলক হিসেবে বিবেচিত হয়। কুয়ামানেক সংগঠনটি গ্রিনল্যান্ডে একটি মানবিক ও বৈচিত্র্যময় সমাজ গঠনের জন্য অব্যাহতভাবে কাজ করে চলেছে।

## চেয়ারপারসন

* ২০১৪ – ২০১৫: টিনা এগেডে
* ২০১৫-২০১৭: ইভালু রোজিং
* ২০১৭ –: জ্যান জো সিডসেন

## তথ্যসূত্র

বিষয়শ্রেণী:২০১৪-এ প্রতিষ্ঠিত সংগঠন
বিষয়শ্রেণী:এলজিবিটি-সম্পর্কিত সংস্থা
সুইটহার্ট (২০২১ সালের চলচ্চিত্র)

***সুইটহার্ট*** হলো একটি ব্রিটিশ বয়ঃসন্ধিকালভিত্তিক চলচ্চিত্র যা মার্লে মরিসন কর্তৃক লিখিত ও পরিচালিত হয়েছে। এই চলচ্চিত্রের মাধ্যমে পূর্ণদৈর্ঘ্য চলচ্চিত্রে পরিচালনায় মরিসনের অভিষেক ঘটে। ২০২১ সালের গ্লাসগো চলচ্চিত্র উৎসবে চলচ্চিত্রটির প্রিমিয়ার হয়েছিল, যেখানে এটি দর্শক পুরস্কার লাভ করে। পেকাডিলো ফিল্মস দ্বারা পরিবেশিত এই চলচ্চিত্রটি ২০২১ সালের ২৪শে সেপ্টেম্বর প্রেক্ষাগৃহে মুক্তি পায়।

## অভিনেতা
* এজে চরিত্রে নেল বার্লো
* টিনা চরিত্রে জো হার্টলি
* ইসলা চরিত্রে এলা-রে স্মিথ
* লুসি চরিত্রে সোফিয়া ডি মার্টিনো
* স্টিভ চরিত্রে স্যামুয়েল অ্যান্ডারসন
* ডানা চরিত্রে টাবিথা বায়রন

## উৎপাদন
চলচ্চিত্রের মূল চিত্রগ্রহণ ২০১৯ সালে শুরু হয়ে ওই বছরের অক্টোবরেই শেষ হয়। এই প্রকল্পটি ফিল্ম লন্ডনের মাইক্রোওয়েভ স্কিম থেকে সহায়তা লাভ করে।

## সমাদর
### সমালোচনা
রটেন টম্যাটোসে ১৯টি পর্যালোচনার ভিত্তিতে চলচ্চিত্রটি ১০০% ইতিবাচক রেটিং পেয়েছে, যার গড় রেটিং ৭.৩/১০।

### পুরস্কার এবং মনোনয়ন

## তথ্যসূত্র

## বহিঃসংযোগ
* 

বিষয়শ্রেণী:২০২০-এর দশকের ব্রিটিশ চলচ্চিত্র
বিষয়শ্রেণী:২০২০-এর দশকের ইংরেজি ভাষার চলচ্চিত্র
বিষয়শ্রেণী:ছুটি কাটানো বিষয়ক চলচ্চিত্র
বিষয়শ্রেণী:ব্রিটিশ এলজিবিটিকিউ সম্পর্কিত চলচ্চিত্র
বিষয়শ্রেণী:২০২১-এর চলচ্চিত্র
বিষয়শ্রেণী:এলজিবিটিকিউ সম্পর্কিত চলচ্চিত্র
বিষয়শ্রেণী:ইংরেজি ভাষার হাস্যরসাত্মক নাট্য চলচ্চিত্র
একাদশ কনস্টান্টাইন পেলেইওলোগস

**কনস্টান্টাইন একাদশ পালেওলগোস** (; ৮ ফেব্রুয়ারি ১৪০৫ – ২৯ মে ১৪৫৩) 
ছিলেন বাইজান্টাইন সাম্রাজ্যের শেষ সম্রাট। তিনি ১৪৪৯ খ্রিষ্টাব্দে সিংহাসনে আরোহণ করেন এবং ১৪৫৩ সালে অটোমান সুলতান দ্বিতীয় মেহমেদ দ্বারা কনস্টান্টিনোপল দখলের সময় মৃত্যু বরণ করে । তার মৃত্যুর মধ্য দিয়েই এক হাজার বছরের বাইজান্টাইন সাম্রাজ্যের অবসান ঘটে।

## প্রারম্ভিক জীবন
কনস্টান্টাইন জন্মগ্রহণ করেন কনস্টান্টিনোপলে ১৪০৫ সালে, সম্রাট ম্যানুয়েল দ্বিতীয় ও রানি হেলেনা দ্রাগাসের পুত্র হিসেবে। তিনি পালেওলগোস রাজবংশের সদস্য ছিলেন এবং তার নাম রাখা হয় সম্ভবত রোমান সাম্রাজ্যের প্রতিষ্ঠাতা সম্রাট কনস্টান্টাইন মহান-এর নামানুসারে। 
## শাসনকাল
কনস্টান্টাইন পূর্বে মরেয়ার দেসপোট ছিলেন এবং তার সিংহাসনে আরোহণ ঘটে ভাই জন অষ্টম-এর মৃত্যুর পর। তার রাজত্বকাল ছিল বিপর্যস্ত — বাইজান্টাইন সাম্রাজ্য তখন কেবলমাত্র কনস্টান্টিনোপল ও কয়েকটি আশেপাশের অঞ্চল নিয়ে সীমাবদ্ধ ছিল। তিনি ইউরোপীয় শক্তিগুলোর কাছ থেকে সামান্য সাহায্য পেলেও, মূলত একা থেকেই অটোমানদের মোকাবিলা করেন।

## কনস্টান্টিনোপলের পতন ও মৃত্যু
১৪৫৩ সালের এপ্রিলে অটোমান সুলতান দ্বিতীয় মেহমেদ তার বিশাল সেনাবাহিনী নিয়ে কনস্টান্টিনোপলের বিরুদ্ধে চূড়ান্ত অভিযান শুরু করেন। শহরটি সেই সময় বাইজান্টাইন সাম্রাজ্যের সর্বশেষ দুর্গ হিসেবে টিকে ছিল, কিন্তু এর প্রতিরক্ষা ছিল দুর্বল এবং বাহ্যিক সহায়তাও ছিল সীমিত। কনস্টান্টাইন একাদশ পশ্চিম ইউরোপীয় ক্যাথলিক শক্তিগুলোর কাছ থেকে সহায়তা পাওয়ার আশায় একটি ইউনিয়নের প্রস্তাব দেন — অর্থডক্স ও ক্যাথলিক চার্চের মধ্যে — যা শহরের অনেক বাসিন্দার মধ্যে ক্ষোভ সৃষ্টি করে। কিছু সাহায্য এলেও তা ছিল নগণ্য এবং সময়ের তুলনায় অপর্যাপ্ত।
অবরোধ প্রায় দুই মাস স্থায়ী হয়। অটোমান বাহিনীর শক্তিশালী কামান, বিশেষ করে হাঙ্গেরীয় প্রক
## উত্তরাধিকার
কনস্টান্টাইন একাদশের মৃত্যুর পর বাইজান্টাইন সাম্রাজ্য আনুষ্ঠানিকভাবে শেষ হয়। অনেক গ্রীক ও পূর্ব অর্থডক্স খ্রিষ্টান তাকে শহীদ ও "মার্মারীকৃত সম্রাট" হিসেবে সম্মান করে থাকেন, যারা বিশ্বাস করেন তিনি একদিন আবার ফিরে আসবেন।

## স্মৃতি ও সংস্কৃতি
- গ্রীক লোককথায় তিনি "মার্মারীকৃত সম্রাট" (Μαρμαρωμένος Βασιλιάς) নামে পরিচিত।
- তাকে নিয়ে অনেক সাহিত্য, ইতিহাসগ্রন্থ ও সঙ্গীতে উল্লেখ রয়েছে।
- আধুনিক গ্রীস এবং অন্যান্য অর্থডক্স দেশগুলোতে তাকে জাতীয় বীর হিসেবে গণ্য করা হয়।
## আরও দেখুন
* কনস্টান্টিনোপলের পতন

## টীকা

## তথ্যসূত্র

বিষয়শ্রেণী:১৪০৪-এ জন্ম
বিষয়শ্রেণী:১৪৫৩-এ মৃত্যু
বিষয়শ্রেণী:১৫শ শতাব্দীর বাইজান্টাইন সম্রাট
বিষয়শ্রেণী:১৫শ শতাব্দীর মোরিয়ার দেশপতি
বিষয়শ্রেণী:১৫শ শতাব্দীর গ্রিক জনগণ
বিষয়শ্রেণী:বাইজান্টাইন–ওসমানীয় যুদ্ধে বাইজান্টাইন জনগণ
বিষয়শ্রেণী:বাইজান্টাইন শাসক প্রতিনিধি
বিষয়শ্রেণী:মোরিয়ার দেশপতি
বিষয়শ্রেণী:বাইজান্টাইন সাম্রাজ্যের পূর্ব অর্থডক্স খ্রিস্টান
বিষয়শ্রেণী:কনস্টান্টিনোপলের পতন
বিষয়শ্রেণী:গ্রিক পূর্ব ক্যাথলিক
বিষয়শ্রেণী:যুদ্ধে নিহত সম্রাট
বিষয়শ্রেণী:পালাইওলোগোস বংশ
বিষয়শ্রেণী:কনস্টান্টিনোপল নিবাসী
বিষয়শ্রেণী:রোমান ক্যাথলিক সম্রাট
বিষয়শ্রেণী:যুদ্ধে নিহত রোমান সম্রাট
বিষয়শ্রেণী:বাইজান্টাইন সম্রাটের পুত্র
ট্রান্সজেন্ডার রিসোর্স সেন্টার

**ট্রান্সজেন্ডার রিসোর্স সেন্টার** () বা **টিজিআর** ট্রান্সজেন্ডার ব্যক্তিদের জন্য গঠিত একটি সংস্থা। ২০০৮ সালে হংকংয়ের একজন ট্রান্সজেন্ডার মহিলা জোয়ান লেউং উইং-ইয়ান এটি শুরু করেছিলেন। হংকং-ভিত্তিক এই সংস্থাটি হংকং এবং চীনের মূল ভূখণ্ডের ট্রান্সজেন্ডার ব্যক্তিদের সম্পর্কে তথ্য সরবরাহ করে। এটি ট্রান্সজেন্ডার সম্প্রদায়কে রক্ষা করার জন্য আইনি সংস্কারের পক্ষেও কথা বলে।

যখন টিজিআর প্রাথমিকভাবে চালু হয়েছিল, তখন এটি শুধুমাত্র হংকংবাসী ট্রান্সজেন্ডারদের জন্য সামাজিক স্থান এবং পরামর্শ পরিষেবা প্রদান করত। বর্তমানে, সংস্থাটি ট্রান্সজেন্ডার সম্প্রদায়ের সদস্যদের কাছে তথ্যও প্রদান করে। টিজিআর-এর প্রতিষ্ঠাতা এবং চেয়ারপারসন, লেউং, এমন আইন প্রণয়নের আহ্বান জানিয়েছেন যা হংকং এবং চীনের মূল ভূখণ্ডের ট্রান্সজেন্ডার ব্যক্তিদের তাদের লিঙ্গ স্বীকৃতি এবং সামাজিকভাবে আরও বেশি গ্রহণযোগ্যতা প্রদানের সুযোগ দেয়। পরিশেষে, সংগঠনটি একটি বৈষম্য বিরোধী অধ্যাদেশের পক্ষে কথা বলে যা এলজিবিটি লোকেদের বৈষম্য থেকে রক্ষা করবে।

টিজিআর যুক্তি দেয় যে হংকং সরকারের একটি লিঙ্গ স্বীকৃতি অধ্যাদেশ প্রয়োজন, কারণ হংকংয়ের ট্রান্সজেন্ডার ব্যক্তিরা যদি লিঙ্গ পুনর্নির্ধারণের অস্ত্রোপচার করিয়ে থাকেন তবে তাঁদের লিঙ্গ আইনত পরিবর্তন করা যেতে পারে। টিজিআর এমন একটি আইনের জন্য তদবির করেছে যা ট্রান্সজেন্ডার ব্যক্তিদের অস্ত্রোপচার ছাড়াই তাদের লিঙ্গ পরিবর্তন করার অনুমতি দেবে। এই ধরনের প্রস্তাবিত আইন হংকংয়ের খ্রিস্টান গোষ্ঠীগুলির বিরোধিতার সম্মুখীন হয়েছে।

টিজিআর গসিপ বয়েজ অ্যান্ড গার্লস  () নামে একটি ট্রান্সজেন্ডার ম্যানুয়াল লিখেছে এবং প্রকাশ করেছে। ইংরেজিতে প্রকাশিত সাম্প্রতিকতম সংস্করণগুলির মধ্যে একটি হল *[https://tgr.org.hk/joomla30/attachments/article/2/The%20Book%20of%20Transgender%20in%20HK.pdf দ্য বুক অফ ট্রান্সজেন্ডার ইন হংকং] *।

দশ বছর ধরে অস্থায়ী অবস্থানে থাকার পর, টিজিআর ২০১৭ সালের ৩১শে ডিসেম্বর তারিখে হাং হম-এ একটি কেন্দ্র খোলে।

হংকংয়ের *ইক্যুয়াল অপরচুনিটি কমিশন*-এর সাথেও টিজিআর কাজ করেছে যাতে আইন প্রয়োগকারী সংস্থার সাথে ট্রান্সজেন্ডারদের পারস্পরিক যোগাযোগ সম্পর্কে একটি প্রতিবেদন তৈরি করা যায়।

## তথ্যসূত্র

বিষয়শ্রেণী:রূপান্তরকামী অধিকার
হু উই লাভ

***হু উই লাভ*** হলো গ্রাহাম ক্যান্টওয়েল কর্তৃক পরিচালিত এবং ক্যান্টওয়েল ও কেটি ম্যাকনিস দ্বারা রচিত একটি আইরিশ বয়ঃসন্ধিকালভিত্তিক নাট্যধর্মী চলচ্চিত্র। এটি ক্যান্টওয়েলের ২০১৬ সালের স্বল্পদৈর্ঘ্য চলচ্চিত্র *লিলি*-র একটি পূর্ণদৈর্ঘ্য রূপান্তর। ২০২১ সালের গ্যালওয়ে ফিল্ম ফ্লিড-এ চলচ্চিত্রটির প্রিমিয়ার হয়।

## অভিনেতা

## উৎপাদন
গ্রাহাম ক্যান্টওয়েলের ২০১৬ সালের স্বল্পদৈর্ঘ্য চলচ্চিত্র *লিলি* বিভিন্ন চলচ্চিত্র উৎসবে প্রদর্শিত হয় এবং আইএফটিএ-র প্রশংসা লাভ করে।  ক্যান্টওয়েল পূর্ণদৈর্ঘ্য সংস্করণটি পরিচালনা ও লেখার কাজে মনোযোগ দেন এবং তার সাথের লেখক হিসেবে যোগ দেন কেটি ম্যাকনিস। ক্যান্টওয়েল, এডউইনা ফোরকিন এবং অ্যালান ফিটজপ্যাট্রিকের সাথে *হু উই লাভ* প্রযোজনাও করেছিলেন। চলচ্চিত্রটির চিত্রগ্রহণ করেছেন আমেরিকান জুটি রে সিস্টার্স। 

ক্লারা হার্ট, ডিন কুইন এবং অ্যামি-জয়েস হেস্টিংস স্বল্পদৈর্ঘ্য চলচ্চিত্রের মূল চরিত্রগুলিতে পুনরায় অভিনয় করেছেন। পল রোনান, আইসলিং ও'নিল, লিনেট ক্যালাগানও তাদের পার্শ্ব ভূমিকার পুনরাবৃত্তি করেছিলেন। ভেনেশিয়া বোয়ে ভায়োলেট হিসেবে লিয়া ম্যাকনামারার স্থলাভিষিক্ত হন। চলচ্চিত্রটিতে আরও অভিনয় করেছেন অ্যামি হিউজ, ড্যানিয়েল গ্যালিগান, জিমি স্মলহর্ন এবং অ্যালিসন ম্যাকগির।

মূল চিত্রগ্রহণ হয়েছিল ডাবলিন এবং এর আশেপাশের এলাকায়; তবে কোভিড-১৯ মহামারীর কারণে এই কার্যে কিছু ব্যাঘাত ঘটেছিল।  চিত্রগ্রহণের স্থানগুলির মধ্যে রয়েছে ডোনাহিস কমিউনিটি স্কুল, ডাবলিন সিটি সেন্টার, জর্জ, প্যান্টিবার এবং পেনিলেন। 

## মুক্তি
চলচ্চিত্রটির প্রথম প্রদর্শনী হয়েছিল ২০২১ সালের ২৪শে জুলাই গ্যালওয়ে ফিল্ম ফ্লিডে। 

## পুরস্কার এবং মনোনয়ন

## তথ্যসূত্র

## বহিঃসংযোগ
* 

বিষয়শ্রেণী:২০২০-এর দশকের ইংরেজি ভাষার চলচ্চিত্র
বিষয়শ্রেণী:২০২১-এর চলচ্চিত্র
বিষয়শ্রেণী:এলজিবিটিকিউ সম্পর্কিত চলচ্চিত্র
ট্রান্সজেন্ডার ভিক্টোরিয়া

**ট্রান্সজেন্ডার ভিক্টোরিয়া** (**টিজিভি**) হল ভিক্টোরিয়ার ট্রান্সজেন্ডার, লিঙ্গ বৈচিত্র্যপূর্ণ এবং অ-দ্বৈত লিঙ্গের (টিজিডি) ব্যক্তিদের জন্য একটি নেতৃস্থানীয় সংস্থা। এটি প্রতিষ্ঠিত হয় ২০০০ সালে। টিজিভি হল একটি ট্রান্স-নেতৃত্বাধীন অলাভজনক সংস্থা। এটি উন্নত সামাজিক, অর্থনৈতিক এবং স্বাস্থ্যগত ফলাফল অর্জনের উদ্দেশ্যে ট্রান্স সম্প্রদায়ের জন্য, তাদের দ্বারা এবং তাদের সাথে কাজ করে। টিজিভি সংযোগ বৃদ্ধি, পরিবর্তনের পক্ষে প্রচার এবং ট্রান্স ব্যক্তিদের পূর্ণ ও অর্থবহ জীবনযাপনে সহায়তা করার মাধ্যমে টিজিডি সম্প্রদায়ের প্রতিনিধিত্ব করে। ২০১৪ সালের ডিসেম্বরে, ট্রান্সজেন্ডার ভিক্টোরিয়া অস্ট্রেলিয়ান মানবাধিকার কমিশন থেকে *কমিউনিটি অর্গানাইজেশন অ্যাওয়ার্ড* জিতেছিল।

## উৎপত্তি এবং ব্যবস্থাপনা
থাম্ব|২০২৪ সালের মিডসুমা প্রাইড মার্চে একদল ট্রান্সজেন্ডার ভিক্টোরিয়া স্বেচ্ছাসেবক মিছিল করেছিলেন
১৯৯০-এর দশকের শেষের দিকে, কেলিন হোয়াইট এবং স্যালি গোল্ডনার ট্রান্সজেন্ডার ভিক্টোরিয়ার সহ-প্রতিষ্ঠা করেছিলেন। বর্তমান বোর্ড সদস্যদের মধ্যে রয়েছেন জ্যাক্স ব্রাউন, কিম লি, মিশেল ম্যাকনামারা, ফিদান সেনোভা, সোফি শ্রিম্পটন এবং ডঃ সন ভিভিয়েন।

## সক্রিয়তা
বিশ্ববিদ্যালয়গুলিতে, মেডিকেল ছাত্রদের কাছে, মিডিয়া সংস্থা এবং আরও অনেকের কাছে ট্রান্সজেন্ডার ভিক্টোরিয়া (টিজিভি) ট্রান্সজেন্ডার এবং লিঙ্গ বৈচিত্র্যপূর্ণ বিষয়গুলি উপস্থাপন করে। ইয়েগেন্ডারের সাথে অংশীদারিত্বে "হোয়াট মেকস অ্যান অ্যালি" প্রকল্পটি ট্রান্সজেন্ডার এবং লিঙ্গ বৈচিত্র্যপূর্ণ ব্যক্তিদের গ্রহণযোগ্যতা বৃদ্ধি নিয়ে প্রচার করে। টিজিভি সহকর্মীদের জন্য সহায়তাও প্রদান করে, বিশেষ করে উদ্বেগ এবং বিষণ্ণতার সমস্যাগুলির ক্ষেত্রে। টিজিভি বয়স্কদের যত্নে এলজিবিটি এবং আন্তঃলিঙ্গ সাংস্কৃতিক দক্ষতা প্রশিক্ষণও প্রদান করে।

টিজিভি বৈষম্য বিরোধী সুরক্ষা সহ অন্যান্য অনেক সংস্থার সাথে অংশীদারিত্বে প্রচারণা বিষয়গুলিতে কাজ করে। ২০১৩ সালের ২৫শে জুন তারিখে, যৌথভাবে প্রচারাভিযান পরিচালনা এবং সব দলের সমর্থনের মাধ্যমে কমনওয়েলথ লিঙ্গ বৈষম্য (যৌন অভিযোজন, লিঙ্গ পরিচয় এবং আন্তঃলিঙ্গ অবস্থা) সংশোধনী আইন পাস হয়। এটি ২০১৩ সালের ১লা আগস্ট তারিখে আইনে পরিণত হয়।

## পুরস্কার এবং স্বীকৃতি
২০১৪ সালের ডিসেম্বরে, ট্রান্সজেন্ডার ভিক্টোরিয়া অস্ট্রেলিয়ান মানবাধিকার কমিশনের ২০১৪ সালের "কমিউনিটি অ্যাওয়ার্ড - অর্গানাইজেশন" পেয়েছে। "ট্রান্সজেন্ডার ব্যক্তি, তাদের সঙ্গী, পরিবার ও বন্ধুদের জন্য ন্যায়বিচার, ন্যায্যতা এবং মানসম্পন্ন স্বাস্থ্য ও সম্প্রদায় পরিষেবা অর্জনের প্রতি নিষ্ঠার জন্য" টিজিভি-কে সংক্ষিপ্ত তালিকাভুক্ত করা হয়েছিল।

## অধিভুক্তি
ট্রান্সজেন্ডার ভিক্টোরিয়া হল ভিক্টোরিয়ার ট্রান্স এবং লিঙ্গ বৈচিত্র্যের পক্ষে প্রচার করার শীর্ষস্থানীয় সংস্থা।

## আরও দেখুন

* অস্ট্রেলিয়ায় ট্রান্সজেন্ডার অধিকার
* জর্জি স্টোন

## তথ্যসূত্র

## বহিঃসংযোগ

* 

বিষয়শ্রেণী:অস্ট্রেলিয়া ভিত্তিক চিকিৎসা ও স্বাস্থ্য সংগঠন
বিষয়শ্রেণী:এলজিবিটিকিউ সংগঠন
বিষয়শ্রেণী:বিষয় অনুযায়ী অস্ট্রেলিয়ার ইতিহাস
বিষয়শ্রেণী:অস্ট্রেলিয়ায় লিঙ্গ
এলজিবিটি+ রাইটস ঘানা

**এলজিবিটি+ রাইটস ঘানা** হল ঘানার একটি সংগঠন যার সদস্যরা ঘানায় বসবাসকারী এলজিবিটি সম্প্রদায়ের অধিকারের পক্ষে কথা বলে। সংগঠনটি সমকামী পুরুষদের উপর সংঘটিত ব্ল্যাকমেইল এবং জুলুমবাজির বিরুদ্ধে লড়াই করার জন্য *ঘানা গে ব্ল্যাকমেইল*  তালিকা তৈরি করেছে। ২০২১ সালে এই সংগঠনটি রাজধানী আক্রায় একটি অফিস স্থাপন করে, যা ঘানার সমাজে ব্যাপক বিতর্ক ও ক্ষোভের সৃষ্টি করে। বিশেষত এলজিবিটি বিরোধী বিভিন্ন সংগঠন ও গোষ্ঠী এ ব্যাপারে তীব্র প্রতিবাদ জানায় এবং এই অফিস বন্ধ করার দাবি তোলে।  সংগঠনটির নির্বাহী পরিচালক হিসেবে দায়িত্ব পালন করছেন অ্যালেক্স কোফি ডঙ্কর। এলজিবিটি+ রাইটস ঘানা, স্থানীয় সমাজে বৈচিত্র্য ও সহনশীলতা প্রতিষ্ঠা করতে এবং এলজিবিটি ব্যক্তিদের নিরাপত্তা, মর্যাদা ও অধিকার নিশ্চিত করতে নিরলস প্রচেষ্টা চালিয়ে যাচ্ছে।

## সক্রিয়তা
এলজিবিটি+ রাইটস ঘানা ২০১৮ সালে একটি অনলাইন ব্লগ হিসেবে প্রতিষ্ঠিত হয়েছিল। ২০২০ সালে, এটি *ঘানা গে ব্ল্যাকমেইল লিস্ট*  নামের একটি সোশ্যাল মিডিয়া পেজ তৈরি করে যাতে সমকামী পুরুষদের উপর সংঘটিত ব্ল্যাকমেইলিং এবং অন্যান্য জুলুমের বিরুদ্ধে এক সংঘবদ্ধ লড়াইয়ের সূত্রপাত করা যায়। এই তালিকাতে সমকামী পুরুষদের উপর সংঘটিত ব্ল্যাকমেইলিংয়ের মতো অপরাধমূলক ঘটনাগুলিকে তালিকাভুক্ত করা হত। এলজিবিটি+ রাইটস ঘানার নির্বাহী পরিচালক অ্যালেক্স কোফি ডঙ্কর বলেছেন যে অনেক ঘানাবাসী এলজিবিটি পুরুষ বিভিন্নভাবে হুমকিবাজদের দ্বারা আক্রান্ত হয়েছে। তাদের বন্দুকের মুখে রেখে হুমকি দেওয়া হয়েছে এবং তাদের জিনিপত্রও ছিনতাই করা হয়েছে। কিন্তু পুলিশের কাছ থেকে আক্রান্ত এলজিবিটি ব্যাক্তি কোনও সহায়তা পায়নি। এইসকল ঘটনার পরেই তারা এই সোশ্যাল মিডিয়া পেজ তৈরি করার সিদ্ধান্ত নেয়।

২০২১ সালে, এলজিবিটি+ রাইটস ঘানা সংস্থা আক্রায় তাদের কার্যনির্বাহী দপ্তর খুলেছিল এবং কিছু কূটনীতিক, জনপ্রিয় তারকা, ,অধিকার কর্মী এবং এলজিবিটি+ ব্যক্তিদের এই অনুষ্ঠানে আমন্ত্রণ জানিয়েছিল। এই অনুষ্ঠানের মূল উদ্দেশ্য ছিল সংগঠনের জন্য তহবিল সংগ্রহ করা। কিন্তু এই ঘটনা দেশজুড়ে ক্ষোভের সৃষ্টি করে। সমকামী বিরোধী সংগঠনগুলি সরকারের উপর চাপ সৃষ্টি করে যাতে *এলজিবিটি+ রাইটস ঘানা*  সংগঠনটিকে বন্ধ করে দেওয়া হয়। এছাড়াও তারা  সংগঠনের সাথে যুক্ত সকল ব্যক্তিকে গ্রেপ্তার করার জন্য পুলিশের কাছে অনুরোধ করেছিল। এই সকল ঘটনার প্রতিক্রিয়ায়, *এলজিবিটি+ রাইটস ঘানা*  সংস্থার তরফ থেকে একটি বিবৃতি জারি করে বলা হয় যে, ঘানার এলজিবিটি সম্প্রদায়ভুক্ত মানুষদেরও সামাজিক অধিকার অর্জনের যোগ্যতা রয়েছে। ২৫শে ফেব্রুয়ারি তারিখে পুলিশ তাদের কেন্দ্রটি বন্ধ করে দেয়।

ঘানার জনসাধারন এলজিবিটি অধিকার আন্দোলনকে অপরাধী ঘোষণা করার অনুরোধ জানিয়েছিল। ২০২১ সালের মার্চ মাসে *এলজিবিটি+ রাইটস ঘানা*  সংস্থার তরফ থেকে এই উদ্যোগের নিন্দা করা হয়।

২০২২ সালের জুন মাসে, *এলজিবিটি+ রাইটস ঘানার* বিজ্ঞাপনটি অপরাধমূলক হিসেবে বিবেচিত হয় এবং বিজ্ঞাপন প্রদর্শনকারী বোর্ডটিকে ভেঙে ফেলা হয়। সংগঠনটি এই অবৈধ ভাঙচুরের ঘটনার বিরুদ্ধে আইনি ব্যবস্থা নেওয়ার প্রতিশ্রুতি দিয়েছিল।

## তথ্যসূত্র

বিষয়শ্রেণী:আফ্রিকা ভিত্তিক এলজিবিটিকিউ সংগঠন
এলজিবিটিআই হেলথ সামিট

**এলজিবিটিআই হেলথ সামিট** হল ইন্টারসেক্স, ট্রান্স, বাইসেক্সুয়াল, লেসবিয়ান এবং গে সম্প্রদায়ের স্বাস্থ্যের জন্য কর্মরত ব্যক্তিদের একটি সম্মেলন। এই সম্মেলনে তারা  পরস্পরের সাথে মিলিত হয় এবং তাদের অভিজ্ঞতা ও ধারণা একে অপরের সাথে ভাগ করে নেওয়ার সুযোগ পায়। এই সম্মেলনে অংশগ্রহণকারীদের বেশিরভাগ ব্যাক্তিই স্বাস্থ্যকর্মী, চিকিৎসক, স্বেচ্ছাসেবক ইত্যাদি। অন্যান্য আগ্রহী ব্যাক্তিরাও এই সম্মেলনে অংশ নিতে পারে।

এলজিবিটিআই হেলথ সামিটসমূহ সমকামী স্বাস্থ্য আন্দোলনের একটি নবজাগরণ থেকে জন্ম নিয়েছিল। এই স্বাস্থ্য সম্মেলনে শুধুমাত্র সমকামী মানুষদের রোগ এবং দুর্বলতার বিষয়ে যেমন আলোচনা হত, সেরকমই স্বাস্থ্যবিষয়ক কার্যক্রম পরিচালনার দিকে জোর দেওয়া হয়।

*এলজিবিটিআই হেলথ সামিট*  উদ্যোগের সূচনা হয় ১৯৯৯ সালে কলোরাডোর বোল্ডারে অনুষ্ঠিত প্রথম গে মেন’স হেলথ সামিট (সমকামী পুরুষদের স্বাস্থ্য সম্মেলন) -এর মাধ্যমে।

২০০২ সালে কলোরাডোর বোল্ডারে প্রথম জাতীয় এলজিবিটিআই হেলথ সামিট অনুষ্ঠিত হয়। ২০০৪ সালে দ্বিতীয় সম্মেলন ম্যাসাচুসেটসের কেমব্রিজে অনুষ্ঠিত হয়েছিল।  ২০০৭ সালে তৃতীয় স্বাস্থ্য সম্মেলন পেনসিলভানিয়ার ফিলাডেলফিয়ায় অনুষ্ঠিত হয়।  চতুর্থ  স্বাস্থ্য সম্মেলনটি ২০০৯ সালের ১৪-১৮ আগস্ট তারিখে, ইলিনয়ের শিকাগোতে অনুষ্ঠিত হয়েছিল।  পঞ্চম শীর্ষ সম্মেলন ২০১১ সালে ১৬-১৯ জুলাই তারিখের মধ্যে ইন্ডিয়ানার ব্লুমিংটনে অনুষ্ঠিত হয়েছিল। 

সমকামী পুরুষদের স্বাস্থ্য সম্মেলনগুলি বিভিন্ন স্থানে আলাদাভাবে অনুষ্ঠিত হয়েছে। ১৯৯৯ এবং ২০০০ সালে কলোরাডোর বোল্ডারে সমকামী পুরুষদের স্বাস্থ্য সম্মেলন এবং ২০০৩ সালে উত্তর ক্যারোলিনার র‍্যালেতে সমকামী, উভকামী এবং ট্রান্স পুরুষদের শীর্ষ সম্মেলন অনুষ্ঠিত হয়েছে।  ২০০৬ সালে উটাহের সল্ট লেক সিটিতে  এবং ২০০৮ সালের অক্টোবরে ওয়াশিংটনের সিয়াটলে একটি সমকামী পুরুষদের স্বাস্থ্য সম্মেলন অনুষ্ঠিত হয়েছিল।  ২০১০ সালের আগস্টে ফ্লোরিডার ফোর্ট লডারডেলে আরেকটি সম্মেলন অনুষ্ঠিত হয়।  এই সমস্ত সম্মেলন এলজিবিটিআই জনগোষ্ঠীর স্বাস্থ্য, অধিকার এবং জীবনমান উন্নয়নের লক্ষ্যে একটি গুরুত্বপূর্ণ মঞ্চ হিসেবে কাজ করেছে এবং এখনও করে চলেছে।

## তথ্যসূত্র

বিষয়শ্রেণী:এলজিবিটিকিউ ও স্বাস্থ্যসেবা
বিষয়শ্রেণী:রূপান্তরিত লিঙ্গ ও চিকিৎসা বিজ্ঞান
বিষয়শ্রেণী:আন্তর্জাতিক এলজিবিটিকিউ সংগঠন
ট্রান্স আইসল্যান্ড

**ট্রান্স আইসল্যান্ড** হল একটি আইসল্যান্ডীয় প্রচার সংস্থা যারা আইসল্যান্ডের ট্রান্সজেন্ডারদের সমর্থন করে। ২০১৮ সালের হিসাব অনুযায়ী, গ্রুপের চেয়ারপারসন ছিলেন ।

## ইতিহাস
২০০৭ সালে স্যামটোকিন '৭৮ এর একটি বিভাগ হিসেবে ট্রান্স আইসল্যান্ড প্রতিষ্ঠিত হয়েছিল।

২০১০ সালে, পাবলিক ব্রডকাস্টার রুভ যাতে ট্রান্স লোকদের সম্পর্কে গল্পগুলিতে ""কিনস্কিপটিংগুর" ("লিঙ্গ পরিবর্তনকারী") শব্দটি ব্যবহার বন্ধ ক'রে তার পরিবর্তে "ট্রান্সফোক" (রূপান্তরিত লিঙ্গের মানুষ) শব্দটি ব্যবহার করে, এই দলটি সেই লড়াই করতে সাহায্য করেছিল। ২০১৫ সালে, এই দলটি আরেকটি গোষ্ঠী প্রতিষ্ঠায় সহায়তা করে, যার নাম *নন-বাইনারি আইসল্যান্ড*, এটি তার সহযোদ্ধা সংগঠন।

২০১৯ সালে, দলটি আইসল্যান্ডে আইনগত লিঙ্গ স্বীকৃতি সম্পর্কিত একটি নতুন আইন খসড়া তৈরিতে সহায়তা করেছিল, যা পূর্বের চিকিৎসাভিত্তিক ব্যবস্থার পরিবর্তে একটি সংবিধিবদ্ধ ঘোষণা পদ্ধতি চালু করে এবং ব্যক্তিদের সরকারি নথিতে "X" নামে একটি তৃতীয় লিঙ্গ বিকল্প বেছে নেওয়ার সুযোগ দেয়। সেই বছরের জুনে ৪৫-০ ভোটে আলথিং-এ (আইসল্যান্ডের সর্বোচ্চ জাতীয় সংসদ) আইনটি পাস হয়ে যায়। সেই বছর, গোষ্ঠীর সভাপতি, আউল ফিশারকে বিবিসির ১০০ জন মহিলার একজন হিসেবে মনোনীত করা হয়েছিল।

২০২০ সালের জানুয়ারিতে, মানবিক কাজের জন্য রেইকজাভিক শহরের গুনার থরোডসেন মেমোরিয়াল ফান্ড থেকে এই দলটিকে ৫০০,০০০ আইএসকে অনুদান প্রদান করা হয়। সেই বছর আইসল্যান্ডে নারী অধিকার দিবসে, এই সংস্থা আইসল্যান্ডিক নারী অধিকার সমিতি (আইডব্লিউআরএ)-র সাথে এক অনুষ্ঠানের আয়োজন করে যেখানে দেশের বিভিন্ন নারীবাদী সংগঠন আইসল্যান্ডীয় নারীবাদের মধ্যে ট্রান্স-বিরোধী মনোভাবের প্রভাব বৃদ্ধি বন্ধ করার কৌশল নিয়ে আলোচনা করে। ২০২০ সালের ডিসেম্বরে, ট্রান্স আইসল্যান্ডকে সর্বসম্মতিক্রমে আইডব্লিউআরএ-এর সদস্য সমিতির মর্যাদা দেওয়া হয়।

২০২১ সালের জানুয়ারিতে, উৎসবের ২০২১ সংস্করণের জন্য আরভিকে ফেমিনিস্ট ফিল্ম ফেস্টিভ্যালের সাথে ট্রান্স আইসল্যান্ড সহযোগিতা করেছিল।

## আরও দেখুন

* আইসল্যান্ডে এলজিবিটি অধিকার

## তথ্যসূত্র

বিষয়শ্রেণী:২০০৭-এ প্রতিষ্ঠিত সংগঠন
বিষয়শ্রেণী:আইসল্যান্ড ভিত্তিক এলজিবিটিকিউ রাজনৈতিক ওকালতি গোষ্ঠী
ইউ-আর-লাভড চক মেসেজ প্রজেক্ট

**ইউ-আর-লাভড চক মেসেজ প্রজেক্ট** ছিল মার্কিন যুক্তরাষ্ট্র-ব্যাপী একটি বার্ষিক উদ্যোগ, যা লেসবিয়ান, গে, উভকামী, ট্রান্সজেন্ডার এবং কুইয়ার (এলজিবিটিকিউ) সম্প্রদায়ের প্রতি ঘৃণামূলক বক্তব্যের বিরুদ্ধে চকে লেখা ইতিবাচক ও উৎসাহব্যঞ্জক বার্তার মাধ্যমে প্রতিবাদ করত। এই প্রকল্পের লক্ষ্য ছিল এলজিবিটিকিউ সম্প্রদায়ের সেই সব সদস্যদের কাছে আশার বার্তা পাঠানো যাঁরা হতাশা বা বিচ্ছিন্নতার অনুভূতির সাথে লড়াই করছিলেন। এটি এলজিবিটিকিউ কলেজ ছাত্রদের জন্য আত্মহত্যা প্রতিরোধ সচেতনতা প্রচারণা হিসেবে কাজ করেছিল।

ব্যক্তিগত ট্র্যাজেডির প্রতিক্রিয়ায় ২০০৫ সালে ড্রু বিশ্ববিদ্যালয়ে "ইউ-আর-লাভড চক মেসেজ প্রজেক্ট" প্রতিষ্ঠিত হয়েছিল। ২০০৯ সালে এলজিবিটিকিউ কলেজ ছাত্রদের জন্য আত্মহত্যা প্রতিরোধে সচেতনতামূলক প্রচারণা হিসেবে এটি দেশব্যাপী প্রচারিত হয়। প্রকল্পটি ২০১২ সাল পর্যন্ত প্রতি বছর অক্টোবরে সংঘটিত হয়ে এসেছে। ২০১২ সালের মে মাসে, চক মেসেজ প্রজেক্টটি অ্যাক্টিভ মাইন্ডস-এর *ন্যাশানাল ডে উইদাউট স্টিগমা* প্রকল্পের অংশ হয়ে ওঠে।

## উদ্দেশ্য
চক বার্তা প্রকল্প এলজিবিটিকিউ কলেজ ছাত্রদের আত্মহত্যা প্রতিরোধ সম্পর্কে সচেতনতা বৃদ্ধি করেছে। ট্রেভর প্রজেক্ট (২৪ / ৭ জরুরি পরিস্থিতিতে সহায়তা এবং আত্মহত্যা প্রতিরোধের জন্য জীবনদায়ী প্রকল্প) অনুসারে, এলজিবিটিকিউ তরুণদের আত্মহত্যার চেষ্টা করার সম্ভাবনা বিষমকামী তরুণদের তুলনায় চার থেকে আট গুণ বেশি।

যদিও এলজিবিটিকিউ কলেজ শিক্ষার্থীদের মধ্যে আত্মহত্যা নিয়ে নির্দিষ্টভাবে খুব বেশি গবেষণা হয়নি, ২০১০ সালে ক্যাম্পাস প্রাইড কর্তৃক পরিচালিত একটি গবেষণায় আমেরিকার এলজিবিটিকিউ কলেজ শিক্ষার্থীদের জন্য ‘ঠাণ্ডা’ পরিবেশ প্রদান করার পরামর্শ দেওয়া হয়। সাধারণভাবে কলেজ ছাত্রদের মধ্যে মৃত্যুর দ্বিতীয় প্রধান কারণ হল আত্মহত্যা। অ্যাক্টিভ মাইন্ডসের মতো মানসিক স্বাস্থ্য বিষয়ক সংগঠনগুলির মতে, প্রতি বছর ১,১০০ জনেরও বেশি কলেজ ছাত্র আত্মহত্যা করে মারা যায়।

## ইতিহাস
প্রকল্পটি প্রথম ২০০৫ সালে ড্রু বিশ্ববিদ্যালয়ের ক্যাম্পাসে শুরু হয়েছিল। এটি ২০০৯ সালের ৫ই অক্টোবর, তারিখে দেশব্যাপী ছড়িয়ে পড়ে এবং সারা দেশের বিশ্ববিদ্যালয়গুলি এটি পালন করতে শুরু করে।

দ্বিতীয় বর্ষ (২০১০) নাগাদ, প্রচারণাটি আকারে যথেষ্ট বড় হয়ে ওঠে। হাজার হাজার অনুসারী অর্জনের পাশাপাশি, চক বার্তা প্রকল্প আমেরিকান ফাউন্ডেশন ফর সুইসাইড প্রিভেনশন, অ্যাক্টিভ মাইন্ডস, নোএইচএইট ক্যাম্পেইন ( বা নো-হেট), থেকে ইতিবাচক প্রতিক্রিয়া অর্জন করে এবং সারা দেশে শত শত স্থানে এটি অনুষ্ঠিত হয়।

২০১২ সালে, চক বার্তা প্রকল্পটি অ্যাক্টিভ মাইন্ডসের *ন্যাশানাল ডে উইদাউট স্টিগমা* কর্মসূচির অংশ হয়ে ওঠে।

## তথ্যসূত্র

## বহিঃসংযোগ

* তুমি-প্রিয়-চক বার্তা প্রকল্পের ওয়েবসাইট

বিষয়শ্রেণী:মার্কিন যুক্তরাষ্ট্র ভিত্তিক এলজিবিটিকিউ সংগঠন
কিওরড (চলচ্চিত্র)

***কিওরড*** হলো একটি আমেরিকান তথ্যচিত্র, যা বেনেট সিঙ্গার এবং প্যাট্রিক স্যামন কর্তৃক পরিচালিত হয়েছে। চলচ্চিত্রটি ২০২০ সালে মুক্তি পায়। এই চলচ্চিত্রটি এমন এক প্রচারণার ভেতরের চিত্র তুলে ধরে যা ১৯৭৩ সালে *ডায়াগনস্টিক অ্যান্ড স্ট্যাটিস্টিক্যাল ম্যানুয়াল অফ মেন্টাল ডিসঅর্ডার* থেকে সমকামিতাকে বাদ দিতে সাহায্য করেছিল।

## মুক্তি
২০২০ সালের ২৪শে আগস্ট আউটফেস্টে চলচ্চিত্রটির প্রিমিয়ার অনুষ্ঠিত হয়। কোভিড-১৯ মহামারীর কারণে উৎসবটি ভার্চুয়ালি উপস্থাপিত হওয়ায়, এটি পরে উৎসবের "এনকোর উইক"-এ অন্তর্ভুক্ত করা হয়, যেখানে উৎসবের আনুষ্ঠানিক তালিকা থেকে নির্বাচিত কিছু চলচ্চিত্র পুনরায় প্রদর্শিত হয়। নভেম্বর মাসে, এটি নিউফেস্টে সেরা তথ্যচিত্র বিভাগে দর্শক পুরস্কার লাভ করে।

## সমাদর
### পুরস্কার ও সম্মাননা

## তথ্যসূত্র

## বহিঃসংযোগ
* 
* ''Cured'' at *Independent Lens* by PBS

বিষয়শ্রেণী:২০২০-এর দশকের মার্কিন চলচ্চিত্র
বিষয়শ্রেণী:২০২০-এর দশকের ইংরেজি ভাষার চলচ্চিত্র
বিষয়শ্রেণী:২০২০-এর চলচ্চিত্র
বিষয়শ্রেণী:এলজিবিটিকিউ সম্পর্কিত চলচ্চিত্র
এইট বল (রূপলের ড্র্যাগ রেস অল স্টারস)

**এইট বল** হল আমেরিকান রিয়েলিটি প্রতিযোগিতা টেলিভিশন সিরিজ *রুপলের ড্র্যাগ রেস অল স্টারসের* দশম মরশুমের চতুর্থ পর্ব এবং সামগ্রিকভাবে ৯৩তম পর্ব। ২০২৫ সালের ২৩শে মে তারিখে মার্কিন যুক্তরাষ্ট্রে স্ট্রিমিং পরিষেবা প্যারামাউন্ট+ এর মাধ্যমে পর্বটি প্রথম প্রকাশিত হয়। এরপরে ছিল *রুপলের ড্র্যাগ রেস অল স্টারস: আনটাকড* নামের সহযোগী সিরিজের একটি পর্ব।

এই পর্বে দ্বিতীয় ব্র্যাকেটের প্রতিযোগীরা একটি পোশাকের নকশা করে সেটি তৈরি করেছেন। নিয়মিত প্যানেলকৃত বিচারক রুপল, মিশেল ভিসেজ এবং টিএস ম্যাডিসনের সাথে অতিথি বিচারক হিসেবে সুজান বার্চ কাজ করেছিলেন। লিডিয়া বি কলিন্স মূল চ্যালেঞ্জ জেতেন। শীর্ষ দুইয়ে স্থান করে নেওয়ার পর তিনি টিনা বার্নারের সঙ্গে লোলেয়াটা হলোওয়ের "লাভ সেনসেশন"-এর জন্য ঠোঁট মেলানো প্রতিযোগিতা করেন, যেখানে তিনি  জয়লাভ করেন।

## পর্ব
থাম্ব|সুজান বার্চ একজন অতিথি বিচারক।
উপস্থাপক রুপল এবং নিয়মিত প্যানেলিস্ট মিশেল ভিসেজ দ্বিতীয় ব্র্যাকেটের প্রতিযোগীদের উপস্থাপনের মাধ্যমে পর্বটি শুরু করেন, যেখানে ছয়জন প্রতিযোগী মূল মঞ্চে প্রবেশ করেন। তাঁরা এমন বিন্যাস ব্যাখ্যা করেন যেখানে প্রাথমিক রাউন্ডে কেউ বাদ পড়বেন না এবং পরিবর্তে পয়েন্টের জন্য প্রতিযোগিতা কররবেন। প্রতি সপ্তাহে, শীর্ষ দুই প্রতিযোগী দুটি করে পয়েন্ট পাবেন, ঠোঁট মেলানো প্রতিযোগিতায় যিনি জিতবেন তিনি অতিরিক্ত একটি পয়েন্ট পাবেন। তৃতীয় রাউন্ডের পর, সর্বাধিক পয়েন্ট অর্জনকারী শীর্ষ তিন প্রতিযোগী সেমিফাইনালে অংশগ্রহণ করেন। রুপল প্রথম প্রধান চ্যালেঞ্জ ঘোষণা করেন, তিনি প্রতিযোগীদের একটি *আট বল* বেছে নেওয়ার দায়িত্ব দেন যা তাঁদের পোশাকের নকশা এবং তৈরি করার জন্য প্রয়োজনীয় আটটি জিনিস সরবরাহ করবে।

লিডিয়া বি কলিন্স এবং টিনা বার্নারকে সপ্তাহের সেরা দুই প্রতিযোগী হিসেবে ঘোষণা করা হয় এবং তাঁরা দুটি করে পয়েন্ট অর্জন করেন। এরপর লোলেয়াটা হলোওয়ের "লাভ সেনসেশন" (১৯৮০) গানে ঠোঁট মেলানো প্রতিযোগিতায় মুখোমুখি হন এই দুই শিল্পী। লিডিয়া বি কলিন্স এই প্রতিযোগিতায় জয়ী হন এবং অতিরিক্ত পয়েন্ট ও ১০,০০০ ডলার নগদ পুরস্কার অর্জন করেন। অন্যান্য প্রতিযোগীরাও একটি করে পয়েন্ট পান কিন্তু সেটি তাঁদের নিজেদের পছন্দের অন্য প্রতিযোগীকে দিয়ে দিতে হয়।

## সৃষ্টি
২০২৫ সালের ২৩শে মে তারিখে "এইট বল" প্রথম প্রচারিত হয়েছিল। ২০২৫ সালের ৩রা মে তারিখে মরশুম ১০-এর একটি দীর্ঘ প্রচারমূলক ট্রেলারে পর্বটির পূর্বরূপ দেখানো হয়েছিল। এর মধ্যে ছিল বিভিন্ন ধরণের দৃশ্য, রানওয়ে বিভাগ এবং অতিথি বিচারক। ইউটিউবের মাধ্যমে একটি অনলাইন ভিডিও প্রকাশ করা হয়েছিল যাতে পর্বের প্রথম ১০ মিনিট দেখানো হয়েছিল।

## তথ্যসূত্র

## বহিঃসংযোগ

* 

বিষয়শ্রেণী:বছর অনুযায়ী মার্কিন যুক্তরাষ্ট্রে টেলিভিশন
বিষয়শ্রেণী:২০১২-এ অভিষিক্ত মার্কিন টেলিভিশন ধারাবাহিক
এলএসভিডি+

**এলএসভিডি+ – ফেডারেশন কুইয়ার ডাইভার্সিটি** নামক সংস্থাটি জার্মানির বৃহত্তম বেসরকারি এলজিবিটি অধিকার সংস্থা হিসাবে পরিচিত। ১৯৯০ সালে এই সংস্থার প্রতিষ্ঠা হয়। **এলএসভিডি+** সংস্থাটি আন্তর্জাতিক লেসবিয়ান, গে, বাইসেক্সুয়াল, ট্রান্সজেন্ডার এবং ইন্টারসেক্স সম্প্রদায়ের মানুষদের বৃহত্তর সংগঠন **আইএলজিএ-ওয়ার্ল্ড** -এর গুরুত্বপূর্ন অংশ হিসাবে পরিচিত।

১৯৯২ সালে **এলএসভিডি+** সংগঠন সমকামী বিবাহের পক্ষে প্রচারণার চালায়। এই প্রচারণার মাধ্যমে সংগঠনটি সমগ্র জার্মানি জুড়ে তাদের নিজস্ব পরিচিতি লাভ করে। এলএসভিডি+ -এর দুটি প্রধান কার্যালয় রয়েছে যাদের মধ্যে একটি কার্যালয় জার্মানির রাজধানি শহর বার্লিনে অবস্থিত। সংস্থার অপর কার্যালয় জার্মানির কোলোন শহরে অবস্থিত।

১৯৯০ সালে **এলএসভিডি+** সংগঠনের প্রতিষ্ঠা হয়। প্রথমে এই সংস্থার নাম ছিল *শ্বুলেনভারবান্ড ইন ডার ডিডিআর* (এসভিডি)। প্রতিষ্ঠার পর থেকেই সমকামী মানুষদের সামাজিক অধিকারের জন্য এই সংস্থাটি সফলভাবে প্রচারণা চালায়। পরে আবার এই সংস্থা তার নাম পরিবর্তন করে এবং নতুন নাম রাখা হয়, *লেসবেন- উন্ড শ্বুলেনভারবান্ড ইন ডয়চল্যান্ড* (এলএসভিডি)। অবশেষে ২০২৪ সালের মার্চ মাসে সংস্থাটি নাম রাখা হয় *এলএসভিডি+ – ফেডারেশন কুইয়ার ডাইভার্সিটি* (এলএসভিডি+)। এই নতুন নামকরনের মাধ্যমে সংস্থাটি এলজিবিটি সম্প্রদায়ের বৈচিত্র্য ও সাম্যের প্রতি তাদের সম্মান প্রকাশ করে। এই নাম পরিবর্তন সংগঠনের লক্ষ্য ও দৃষ্টিভঙ্গির বিস্তৃতি এবং আরও অন্তর্ভুক্তিমূলক পরিচয়ের প্রতিফলন ঘটায়।

*এলএসভিডি+* -এর পরিচালনা পর্ষদে অনেক বিশিষ্ট ও জ্ঞানীগুনী ব্যাক্তিদের সমাগম লক্ষ্য করা যায়। ম্যানফ্রেড ব্রুনস, ভলকার বেক, এডুয়ার্ড স্ট্যাপেল, গুন্টার ডোয়ারেক এবং হালিনা বেন্ডকোস্কি সংস্থার পরিচালনা পর্ষদের অংশ ছিলেন। এছাড়াও কমিক রচয়িতা রাল্ফ কোনিগ, কৌতুকাভিনেতা হেলা ভন সিনেন, বিশিষ্ট পরিচালক রোজা ভন প্রানহেইমের মতো শিল্পকলা জগতের সাথে যুক্ত বহু মানুষ এবং রাজনীতি ও বিজ্ঞান জগতের মানুষ এই সংগঠনের সাথে যুক্ত ছিলেন। যৌনতত্ত্ববিদ রোল্ফ গিন্ডর্ফ এবং আরও অনেকে এই সংগঠনের বিশিষ্ট সদস্য ছিলেন। এই সংগঠনটি জার্মানির এলজিবিটি সম্প্রদায়ের জন্য একটি শক্তিশালী প্ল্যাটফর্ম হিসেবে কাজ করে, যা সামাজিক ন্যায়বিচার এবং সমান অধিকারের জন্য সংগ্রামকে আরও জোরদার করে। *এলএসভিডি+*  ভবিষ্যতে আরও বৈচিত্র্যময় ও মানবিক সমাজ গঠনের কাজে নিবেদিত থাকবে।

## তথ্যসূত্র

বিষয়শ্রেণী:১৯৯০-এ প্রতিষ্ঠিত সংগঠন
বিষয়শ্রেণী:জার্মানিতে এলজিবিটিকিউ রাজনৈতিক অ্যাডভোকেসি গ্রুপ
সুজান বার্চ

**সুজান বার্চ** একজন সুইস ইভেন্ট প্রযোজক। তিনি মার্কিন যুক্তরাষ্ট্রে থাকেন। ১৯৮০-এর দশকের শেষের দিকে নিউ ইয়র্ক সিটির কোপাকাবানায় তাঁর মাসিক পার্টিগুলি উচ্চবিত্ত ও অর্ধবিত্ত সমাজের মানুষদের একত্র করত। এটি তাঁকে নিউ ইয়র্কের নৈশজীবনের একজন আদর্শ ব্যক্তিতে পরিণত করেছিল। *[[দ্য নিউ ইয়র্ক টাইমস]]* অনুসারে, শ্রীমতী বার্চের নাম, হল একটি উচ্চমানের ফ্যাশন ব্র্যান্ডের সমতুল্য নৈশজীবন, কারণ তিনি মনট্রিয়াল থেকে মিয়ামি পর্যন্ত নানা জাঁকজমকপূর্ণ অনুষ্ঠানের আয়োজন করেছেন।"

## জীবন এবং কর্মজীবন
সুইজারল্যান্ডের বার্নে জন্মগ্রহণকারী বার্চ ১৯৬০-এর দশকের শেষের দিকে, কিশোর বয়সে, তাঁর পরিবার ছেড়ে লন্ডনে চলে আসেন। সেখানে তিনি জিমি পেজ এবং ম্যালকম ম্যাকলারেনের মতো বিখ্যাত মানুষদের ঘনিষ্ঠ হয়ে ওঠেন। ১৯৮০-এর দশকের গোড়ার দিকে নিউ ইয়র্ক সিটিতে চলে আসার পর, তিনি সোহোতে একটি পোশাকের বুটিক খোলেন যা ভিভিয়েন ওয়েস্টউড, লেই বাওয়ারি, বডিম্যাপ, জন গ্যালিয়ানো এবং মিলিনার স্টিফেন জোন্স সহ নতুন ব্রিটিশ নাম, নকশাকার এবং ব্র্যান্ডগুলির পরিচিতি দেয়। বার্চ বলেন যে তিনি দীর্ঘদিন ধরে এলজিবিটিকিউ সম্প্রদায়ের সমর্থক। তিনি তরুণ আমেরিকান নকশাকার আল্পনা বাওয়া এবং মাইকেল লেভা এই দুজনের কর্মজীবন শুরু করতেও সাহায্য করেছিলেন। তিনি তৎকালীন ক্লাব কিডস আন্দোলনের একজন অগ্রদূত এবং প্রভাবশালী ব্যক্তিত্ব ছিলেন।

১৯৮০-এর দশকের শেষের দিকে, আমেরিকান অর্থনীতি ধীরগতিতে চলে আসছিল, এবং "সাহসী ধাঁচের" পোশাক বিক্রি করা কঠিন হয়ে উঠছিল; নিউ ইয়র্কের স্যাভেজ, বেন্টলি'স এবং অবশেষে, কোপাকাবানার মত বিখ্যাত নাইটক্লাবগুলিতে বার্চ সাপ্তাহিক পার্টির আয়োজন করতে শুরু করেছিলেন। বার্চ ১৯৮৯ সালে *লাভ বল* তৈরি করেছিলেন, যা এইচআইভি এবং এইডসের বিরুদ্ধে লড়াই করার জন্য ৪০০,০০০ মার্কিন ডলার (২০২৪ সালে প্রায় ৯৯৪,০০০ ডলার) সংগ্রহ করেছিল। প্রথমবারের মতো, হারলেম বল সংস্কৃতির (আফ্রিকীয়-মার্কিন এবং লাতিনোদের গোপন এলজিবিটিকিউ+ উপসংস্কৃতি) উপাদানগুলি জাতীয় দর্শকদের কাছে উপস্থাপন করা হয়েছিল।

বার্চ জনহিতকর কাজে অংশ নিতেন, তাঁর সঙ্গী ডেভিড বার্টনের সঙ্গে প্রতি বছর ছুটির সময় খেলনা সংগ্রহ অভিযানের আয়োজন করতেন। তাঁরা ১৯৯৫ সালে বিয়ে করেন (বিবাহ বিচ্ছেদ ২০১০ সাল)। এই দম্পতির একটি ছেলে আছে, বেইলি বার্টস বার্টন।

২০১৫ সালে, এফআইটি-এর জাদুঘর বার্টশের পোশাক উদযাপনের জন্য একটি প্রদর্শনী স্থাপন করে।

## চলচ্চিত্র তালিকা

* *সুজান বার্চ: অন টপ* (২০১৭)
* *রুপল'স ড্র্যাগ রেস অল স্টারস* (২০১৯ এবং ২০২৫; মরশুম ৪ এবং মরশুম ১০), অতিথি বিচারক
* নাইট শিফট (২০১৮) 
* নাইট ইন অলিম্পিয়া (২০০৯)

## তথ্যসূত্র

## বহিঃসংযোগ

* "সুজান বার্চ এবং ডঃ ভ্যালেরি স্টিল কথোপকথনে" আর্কাইভ অন ডিমান্ড থেকে
* ধারা ২০১৮ (জার্মান)

বিষয়শ্রেণী:১৯৫১-এ জন্ম
বিষয়শ্রেণী:মার্কিন সমাজের বিশিষ্ট ব্যক্তি
বিষয়শ্রেণী:জীবিত ব্যক্তি
ড্যাশিং ইন ডিসেম্বর

***ড্যাশিং ইন ডিসেম্বর*** হলো একটি আমেরিকান রোমান্সধর্মী অবকাশ যাপন ধারার নাট্যধর্মী চলচ্চিত্র যা জ্যাক হেলগ্রেন কর্তৃক রচিত এবং পরিচালিত হয়েছে। চলচ্চিত্রটিতে অভিনয় করেছেন পিটার পোর্ট, হুয়ান পাবলো দি পেস, অ্যান্ডি ম্যাকডোয়েল, ক্যারোলিন হ্যারিস, কার্লোস সানজ এবং ক্যাথরিন বেইলেস।

## কাহিনি
ওয়াইট বারওয়াল (পোর্ট) অবশেষে ছুটি কাটাতে বাড়ি ফিরে আসে, তার মা ডেবকে (ম্যাকডোয়েল) তাদের পারিবারিক কলোরাডো খামার বিক্রি করতে রাজি করানোর জন্য। কিন্তু, ওয়াট এবং নতুন সুদর্শন খামার কর্মী হিথ রামোসের (দি পেস) মধ্যে অপ্রত্যাশিতভাবে একটি প্রেমের সূত্রপাত হয়, যে ওয়াটের নিঃসঙ্গ হৃদয়ে বড়দিনের চেতনা জাগিয়ে তোলার পাশাপাশি তার প্রিয় সম্পত্তি এবং খামারের জাদুকরী শীতকালীন "উইন্টার ওয়ান্ডারল্যান্ড" আকর্ষণকে বাঁচিয়ে রাখার স্বপ্ন দেখে।

## অভিনেতা
* পিটার পোর্ট ওয়াইট বারওয়ালের চরিত্রে
* হিথ রামোসের চরিত্রে হুয়ান পাবলো দি পেস
* ডেব বারওয়াল চরিত্রে অ্যান্ডি ম্যাকডোয়েল
* ব্লেক বেরি চরিত্রে ক্যারোলিন হ্যারিস
* কার্লোস সানজ কার্লোস চরিত্রে
* উইলা চরিত্রে ক্যাথেরিন বেইলেস

## উৎপাদন
মূল ঘটনাটি কলোরাডোতে ঘটলেও, চলচ্চিত্রটির চিত্রগ্রহণ হয়েছিল উটাহের বিভিন্ন শহরে, যার মধ্যে রয়েছে সল্ট লেক সিটি, মিডওয়ে এবং হেবার সিটি। বেশিরভাগ অংশের শুটিং ২০২০ সালের সেপ্টেম্বরে করা হয়েছিল এবং শুটিং শেষ হয়েছিল ১লা অক্টোবর।

## মুক্তি
চলচ্চিত্রটি ২০২০ সালের ১৩ই ডিসেম্বর প্যারামাউন্ট নেটওয়ার্কের মাধ্যমে মুক্তি পায় এবং পপ টিভি, লোগো টিভি এবং টিভি ল্যান্ডে একই সময়ে সম্প্রচারিত হয়।

## প্রশংসা
ড্যাশিং ইন ডিসেম্বর ২০২১ সালের জিএলএএডি মিডিয়া অ্যাওয়ার্ড ফর আউটস্ট্যান্ডিং টিভি মুভি বিভাগে মনোনীত হয়েছিল।

## আরও দেখুন
* বড়দিনের চলচ্চিত্রের তালিকা
* সমকামী কাউবয়

## তথ্যসূত্র

## বহিঃসংযোগ
* 

বিষয়শ্রেণী:কলোরাডোয় ধারণকৃত চলচ্চিত্র
বিষয়শ্রেণী:২০২০-এর দশকের মার্কিন চলচ্চিত্র
বিষয়শ্রেণী:সমকামী পুরুষ সম্পর্কিত চলচ্চিত্র
বিষয়শ্রেণী:২০২০-এর দশকের ইংরেজি ভাষার চলচ্চিত্র
বিষয়শ্রেণী:২০২০-এর চলচ্চিত্র
বিষয়শ্রেণী:এলজিবিটিকিউ সম্পর্কিত চলচ্চিত্র
বিষয়শ্রেণী:ইংরেজি ভাষার প্রণয়ধর্মী নাট্য চলচ্চিত্র
ল্যাম্বডা ১০ প্রকল্প

**ল্যাম্বডা ১০ প্রকল্প** হল আমেরিকার একটি জাতীয় তথ্য কেন্দ্র, যা আমেরিকার এলজিবিটি সম্পরদায়ের বিষয়ক তথ্য সংগ্রহ ও প্রচার করে।  এই সংগঠনটির লক্ষ্য হল সামাজিক ক্ষেত্রে গ্রিক এলজিবিটিকিউ সম্প্রদায়ের দৃশ্যমানতা বাড়ানো এবং যৌন অভিমুখীতা সম্পর্কিত শিক্ষামূলক তথ্য প্রদান করা। 

## ইতিহাস
১৯৯০-এর দশকে, শার্লটের নর্থ ক্যারোলিনা বিশ্ববিদ্যালয়ের ছাত্র কার্যকলাপের সহকারী পরিচালক শেন উইন্ডমেয়ার কলেজগুলিতে এলজিবিটিকিউ সম্প্রদায়ের সমস্যার কথা প্রচার শুরু করেছিলেন।  ১৯৯৫ সালে, উইন্ডমেয়ার ইন্ডিয়ানা ইউনিভার্সিটি ব্লুমিংটনে ল্যাম্বডা ১০ প্রকল্প গঠন করেন এবং এর সমন্বয়কারী হন। বর্তমানে এটি আইইউ অফিস অফ স্টুডেন্ট এথিক্স অ্যান্ড অ্যান্টি-হ্যারাসমেন্ট প্রোগ্রামসের অধীনে পরিচালিত হয় এবং ল্যাম্বডা ১০ স্টিয়ারিং কমিটি এটি তত্ত্বাবধান করে। 

ল্যাম্বডা ১০ প্রজেক্ট ক্যাম্পাস প্রাইড নামক একটি জাতীয় অলাভজনক সংস্থার একটি শিক্ষামূলক উদ্যোগ। 

## ক্রিয়াকলাপ
ল্যাম্বডা ১০ প্রকল্প হল বিভিন্ন অনুষ্ঠানের জন্য উপলব্ধ প্রভাষকদের একটি তালিকার সংগ্রহ,। এছাড়াও এটি এলজিবিটি গ্রীক জীবন সম্পর্কিত ইন্টারনেট ফোরামের তালিকা এবং ম্যাগাজিন নিবন্ধ, ওয়েবসাইট এবং প্রাসঙ্গিক সংবাদের একটি সংগ্রহস্থল। 

এলজিবিটি প্রকাশক অ্যালিসন পাবলিকেশন্সের সহায়তায় ল্যাম্বডা ১০ প্রকল্প সমকামী এবং উভকামী শিক্ষার্থীদের জন্য গ্রীক সমকামীদের অভিজ্ঞতার চারটি সংকলন প্রকাশ করেছে, যা উইন্ডমেয়ারের জন্য সম্পাদিত। *আউট অন ফ্রাটারনিটি রো: পার্সোনাল অ্যাকাউন্টস অফ বিইং গে ইন আ কলেজ ফ্রাটারনিটি*  এই সংকলনের প্রথম বই।  এই বইটি গ্রিক জীবনে সমকামীদের প্রতি বৈষম্য এবং গ্রহণযোগ্যতা উভয়ের অভিজ্ঞতা তুলে ধরে। এই উদ্যোগটি কলেজ ক্যাম্পাসে এলজিবিটিকিউ সম্প্রদায়ের জন্য একটি অন্তর্ভুক্তিমূলক ও সমর্থনমূলক পরিবেশ গড়ে তুলতে সহায়তা করে, যা তাদের পরিচয় প্রকাশের সুযোগ দেয় এবং সামাজিক সচেতনতা বাড়ায়। 

## প্রকাশনা

* উইন্ডমেয়ার, শেন এল., এবং ফ্রিম্যান, পামেলা (সম্পাদনা)। *ভ্রাতৃত্বের বিষয়ে আলোচনা: কলেজ ভ্রাতৃত্বে সমকামী হওয়ার ব্যক্তিগত অভিজ্ঞতা* । অ্যালিসন পাবলিকেশন্স, ১৯৯৮।  
* , কিম এবং স্টিভেনস, অ্যানি ( সম্পাদনা )। *ক্যাম্পাসের বাইরে এবং সম্পর্কে: লেসবিয়ান, গে, উভকামী এবং ট্রান্সজেন্ডার কলেজ ছাত্রদের ব্যক্তিগত অ্যাকাউন্ট* । অ্যালিসন পাবলিকেশন্স, ২০০০।আইএসবিএন&nbsp; 
* উইন্ডমেয়ার, শেন এল. এবং ফ্রিম্যান, পামেলা ডব্লিউ. (সম্পাদনা)। *সিক্রেট সিস্টার্স: কলেজ সোরোরিটিতে লেসবিয়ান এবং উভকামী হওয়ার গল্প* । অ্যালিসন পাবলিকেশন্স, ২০০১।আইএসবিএন&nbsp; 
* উইন্ডমেয়ার, শেন এল. *ব্রাদারহুড: কলেজ ভ্রাতৃত্বে সমকামী জীবন* । অ্যালিসন বুকস, ২০০৫।আইএসবিএন&nbsp; 

## তথ্যসূত্র

বিষয়শ্রেণী:তারুণ্যের ইতিহাস
গেস ইটিং গার্লিক ব্রেড ইন দ্য পার্ক

**গেস ইটিং গার্লিক ব্রেড ইন দ্য পার্ক** হল একটি পুনরাবৃত্ত এলজিবিটিকিউ অনুষ্ঠান, যেখানে অতিথিদের একটি স্বাভাবিক পিকনিকে অংশগ্রহণ করতে আমন্ত্রণ জানানো হয় এবং তাদের বলা হয় "বিওয়াইওজিবি" (ব্রিং ইয়োর ওন গার্লিক ব্রেড অর্থাৎ 'নিজের রসুন রুটি সঙ্গে আনো)। মূল অনুষ্ঠানটি ২০২৪ সালের ১৩ই মে তারিখে সিয়াটলের মেরিডিয়ান পার্কে অনুষ্ঠিত হয়েছিল এবং টিকটকের মাধ্যমে এর বিজ্ঞাপন দেওয়া হয়েছিল।

এই অনুষ্ঠানটি শিকাগো, নেব্রাস্কার ওমাহা, ওরেগনের পোর্টল্যান্ড, এবং আইওয়ার সিওক্স সিটিতে অনুরূপ সম্মেলনের অনুপ্রেরণা জাগিয়ে তুলেছিল। ২০২৫ সালের ১৭ই মে তারিখে সিয়াটলে দ্বিতীয় পিকনিক অনুষ্ঠিত হয়।

## সিয়াটল
২০২৪ সালের উদ্বোধনী অনুষ্ঠানটি ১৩ মে ওয়ালিংফোর্ডের মেরিডিয়ান পার্কে অনুষ্ঠিত হয়েছিল, যার খবর প্রচারপত্র এবং টিকটকের মাধ্যমে ছড়িয়ে পড়ে। অংশগ্রহণকারীদের "বিওয়াইওজিবি" ("আপনার নিজস্ব রসুনের রুটি নিয়ে আসুন") করতে বলা হয়েছিল। এই অনুষ্ঠানের প্রচার এক ধরণের সম্প্রদায়গত পিকনিকে পরিণত হয়ে ওঠে এবং ভাইরাল হয়ে যায়। এই অনুষ্ঠানে ১০০ জনেরও বেশি লোক উপস্থিত ছিলেন।

২০২৫ সালের অনুষ্ঠানটিও ১৭ মে তারিখে মেরিডিয়ান পার্কে অনুষ্ঠিত হয়েছিল।

## পোর্টল্যান্ড, ওরেগন
২০২৪ সালের জুলাই মাসে পিডমন্টের পেনিনসুলা পার্কে প্রথম পোর্টল্যান্ড ইভেন্টটি অনুষ্ঠিত হয়েছিল। স্থানীয় গর্ব উদযাপনের সাথে মিল রেখে অলিভ টাম্বারেলো এটি আয়োজন করেছিল।

২০২৫ সালের জুন মাসে, লরেলহার্স্ট পার্কে *গেস ইটিং দ্য রিচ ইন দ্য পার্ক* অনুষ্ঠিত হয়। পার্কে সমকামীদের রসুনের রুটি খাওয়ার অনুপ্রেরণায়, এই অনুষ্ঠানটি *পিডিএক্স কুইয়ার মিট আপ* এবং *রোজ সিটি ইনডিভাইসিবল* দ্বারা আয়োজিত হয়েছিল।

## তথ্যসূত্র

বিষয়শ্রেণী:রসুন
ল্যাম্বডা গ্রুপস অ্যাসোসিয়েশন

**ল্যাম্বডা গ্রুপস অ্যাসোসিয়েশন** ছিল পোল্যান্ডের প্রথম আনুষ্ঠানিকভাবে নিবন্ধিত এলজিবিটি আন্দোলনকারীদের দ্বারা প্রতিষ্ঠিত একটি দলবদ্ধ সংগঠন। এই সংগঠন ১৯৯০ থেকে ১৯৯৭ সাল পর্যন্ত কার্যকর ছিল।  অনানুষ্ঠানিকভাবে পরিচালিত তিনটি স্থানীয় সংগঠনের কিছু সংখ্যক সদস্যরা একত্রিত হয়ে, মিলিতভাবে এই সংস্থার প্রতিষ্ঠা করেছিল। সেই তিনটি স্থানীয় সংগঠনের নাম হল; *ফিলো ল্যাম্বডা-গডান্স্ক*, *ডব্লিউএইচএম ল্যাম্বডা-ওয়ারশ* এবং *ইটিএপি ল্যাম্বডা-ডব্লিউ*। **ল্যাম্বডা গ্রুপস অ্যাসোসিয়েশন** সংগঠনের উল্লেখযোগ্য সদস্যদের মধ্যে ছিলেন স্লাভোমির স্টারোস্তা, ওয়াল্ডেমার জবোরালস্কি, রিসজার্ড জিওব্রো এবং রিসজার্ড কিসিয়েল। পোল্যান্ডের এটি ২য় সংগঠন যারা স্থানীয় ক্ষেত্রে এলজিবিটি আন্দোলনকে বৈধতা প্রদান করার চেষ্টা করে। প্রথম সংস্থাটি ছিল ওয়ারশ গে মুভমেন্ট, যা ১৯৮৭ সালে বিচ্ছিন্ন হয়ে যায়। ল্যাম্বডা গ্রুপস অ্যাসোসিয়েশন পোল্যান্ডের এলজিবিটি সম্প্রদায়ের অধিকার ও দৃশ্যমানতা বাড়াতে গুরুত্বপূর্ণ ভূমিকা পালন করেছিল এবং এটি সামাজিক গ্রহণযোগ্যতা ও সমতার জন্য একটি পথিকৃৎ উদ্যোগ হিসেবে বিবেচিত হয়।

## সংগঠন
বিডগোশ্চ, বাইটম, গডান্স্ক, ক্রাকো, লুবলিন, লোডজ, ওলসজটিন, পিওত্রকোভ ট্রাইবুনালস্কি, পোজনান, শ্চেচিন, টরুন, ওয়ারশ, এবং ব্রোক্লো -এই ১৫টি শহরে ল্যাম্বডা গোষ্ঠী সংগঠনের সক্রিয় শাখা ছিল। এই শাখাগুলির মাধ্যমে সংগঠনটি স্থানীয় জনসমুদায়ের মধ্যে এলজিবিটি সম্প্রদায়ের জন্য সচেতনতা বৃদ্ধি করা, এলজিবিটি সম্প্রদায়ের সামাজিক অধিকার রক্ষা এবং এলজিবিটি সম্প্রদায়ের প্রতি সামাজিক সমর্থন প্রদান করতে উদ্যোগী হয়েছিল। *ল্যাম্বডা গ্রুপস অ্যাসোসিয়েশন* এলজিবিটি সম্প্রদায়ের জন্য একটি মঞ্চ প্রদান করেছিল, যেখানে তারা তাদের পরিচয় প্রকাশ করতে এবং সমাজে তাদের অধিকারের জন্য সংগ্রাম করতে পারত। এই সংগঠনটি পোল্যান্ডে এলজিবিটি আন্দোলনের ইতিহাসে একটি গুরুত্বপূর্ণ মাইলফলক হিসেবে বিবেচিত হয়, কারণ এটি প্রথম আনুষ্ঠানিকভাবে নিবন্ধিত সংগঠন ছিল যা এলজিবিটি সম্প্রদায়ের অধিকারের জন্য কাজ করেছিল। এর কার্যক্রম পোল্যান্ডের এলজিবিটি সম্প্রদায়ের জন্য একটি শক্তিশালী ভিত্তি তৈরি করেছে, যা পরবর্তী প্রজন্মের আন্দোলনকারীদের জন্য অনুপ্রেরণার উৎস হিসেবে কাজ করেছে। ল্যাম্বডা গ্রুপস অ্যাসোসিয়েশনের উত্তরাধিকার পোল্যান্ডে এলজিবিটি অধিকার আন্দোলনের ক্ষেত্রে বৈচিত্র্য ও সমতার প্রচারে অব্যাহত রয়েছে।

## উদ্ধৃতি

### মন্তব্য

### তথ্যসূত্র

বিষয়শ্রেণী:এলজিবিটিকিউ অধিকার সংগঠন
লাস ভেগাস প্রাইড ফেস্টিভ্যাল

ডান|থাম্ব
**লাস ভেগাস প্রাইড ফেস্টিভ্যাল** হল লাস ভেগাস, নেভাদায় এলজিবিটিকিউ সম্প্রদায়ের উদ্দেশ্যে আয়োজিত একটি বার্ষিক গৌরব পদযাত্রা। এই উৎসব *সাউদার্ন নেভাডা অ্যাসোসিয়েশন অফ প্রাইড*  নামক সংস্থা দ্বারা পরিচালিত হয়।

**লাস ভেগাস প্রাইড ফেস্টিভ্যাল** উৎসব প্রতি বছর অক্টোবর মাসে সানসেট পার্কে অনুষ্ঠিত হয়।  প্রথম দিকে এই উৎসবটি বছরের মে এবং জুন মাসে অনুষ্ঠিত হত, কিন্তু মৌসুমী তাপ ও আবহাওয়ার প্রভাবের কারনে অনুষ্ঠানের আয়োজন করতে অসুবিধা হতে থাকে। তাই আয়োজকরা ঠিক করে যে অনুষ্ঠানের সময় পরিবর্তন করা হবে। পরে মে-জুন মাসের বদলে অক্টোবরে এই অনুষ্ঠান অনুষ্ঠিত হত থাকে। 

*সাউদার্ন নেভাডা অ্যাসোসিয়েশন অফ প্রাইড*  সংস্থা প্রতি বছর বৃহত্তর *লাস ভেগাস প্রাইড ফেস্টিভ্যালের*  অংশ হিসাবে এই পদযাত্রার আয়োজন করে। এছাড়াও সংস্থাটি অন্যান্য অনেক অনুষ্ঠানের আয়োজন করে; যার মধ্যে রয়েছে পুল পার্টি, পর্বত আরোহন, বক্তৃতা সভা, ইত্যাদি। 

## ইতিহাস
প্রথম **লাস ভেগাস প্রাইড ফেস্টিভ্যাল** উৎসবটি ১৯৮৩ সালে অনুষ্ঠিত হয়েছিল এবং অনুমান করা হয় যে প্রায় ২০০ জন লোক এতে অংশগ্রহণ করেছিলেন। 

২০১৭ সালের উৎসবে  ২৫,০০০ এরও বেশি অংশগ্রহণকারী যোগ দিয়েছিলেন।  সেবছর লাস ভেগাসের গণহত্যার ৫৮ জন নিহতের স্মরণে এই অনুষ্ঠান অনুষ্ঠিত হয়েছিল।  ২০১৮ সালের কুচকাওয়াজ ছিল ৩৫তম বার্ষিক উৎসব। এই উৎসবে বার্ষিক রাত্রিকালীন কুচকাওয়াজের আয়োজন করা হয়েছিল। 

## বিতর্ক
২০১৭ সালের উৎসবে একটি বিতর্কিত কুপন বিতরণ করা হয়েছিল। এই‌ কুপনে লেখা ছিল "¿Homo estás?"()। এলজিবিটিকিউ সম্প্রদায়ের অনেকেই এটিকে অপমানজনক হিসেবে ব্যাখ্যা করেছিলেন। 

## আরও দেখুন
*নেভাদায় এলজিবিটিকিউ অধিকার

## তথ্যসূত্র

## বহিঃসংযোগ
*

বিষয়শ্রেণী:মার্কিন যুক্তরাষ্ট্র ভিত্তিক এলজিবিটিকিউ সংগঠন
বিষয়শ্রেণী:১৯৮৩-এ নেভাদায় প্রতিষ্ঠিত
বিষয়শ্রেণী:নেভাদায় এলজিবিটিকিউ সম্পর্কিত ঘটনা
বিষয়শ্রেণী:মার্কিন যুক্তরাষ্ট্রে গৌরব পদযাত্রা
বিষয়শ্রেণী:১৯৮৩ সালে প্রতিষ্ঠিত পুনরাবৃত্ত ঘটনা
শেখ মুজিবুর রহমান (ভারতীয় রাজনীতিবিদ)

**শেখ মুজিবুর রহমান** হলেন একজন ভারতীয় রাজনীতিবিদ যিনি ভারতের কমিউনিস্ট পার্টি (মার্ক্সবাদী) এর সাথে যুক্ত। তিনি পশ্চিমবঙ্গ বিধানসভার ময়না বিধানসভা কেন্দ্রের বিধায়ক ছিলেন।

## প্রাথমিক জীবন এবং পরিবার
মুজিবুর রহমান ১৯৫৩ সালের ১৮ এপ্রিল পশ্চিমবঙ্গের মেদিনীপুর জেলার বসন্ত চক- এ এক বাঙালি মুসলিম শেখ পরিবারে জন্মগ্রহণ করেন। তিনি শেখ রুস্তম আলীর ছেলে। রহমান গোকুলনগর ত্রিলোচন বিদ্যাপীঠ এবং তাম্রলিপ্ত মহাবিদ্যালয়ে পড়াশোনা করেছেন। তিনি কলকাতা বিশ্ববিদ্যালয় থেকে কলা বিভাগে স্নাতকোত্তর এবং শিক্ষা বিভাগে স্নাতক ডিগ্রি অর্জন করেছেন।

## কর্মজীবন
মুজিবুর রহমান ময়না পঞ্চায়েত সমিতি, পূর্ব স্থয়ী সমিতি এবং কর্মদক্ষ্যের সদস্য ছিলেন। তিনি ২০০৬ সালের পশ্চিমবঙ্গ বিধানসভা নির্বাচনে প্রতিদ্বন্দ্বিতা করেন যেখানে তিনি ময়না বিধানসভা কেন্দ্র থেকে ভারতীয় জাতীয় কংগ্রেসের প্রার্থী হিসেবে প্রতিদ্বন্দ্বিতা করেন এবং তৃণমূলের রাজনীতিবিদ প্রফুল্ল কুমার বারাইকে পরাজিত করেন। তিনি গণপূর্ত ও জনস্বাস্থ্য প্রকৌশল সংক্রান্ত স্থায়ী কমিটির সদস্য ছিলেন।

## তথ্যসূত্র

বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:পশ্চিমবঙ্গের ভারতের কমিউনিস্ট পার্টি (মার্ক্সবাদী) এর রাজনীতিবিদ
বিষয়শ্রেণী:ভারতীয় সুন্নি মুসলিম
বিষয়শ্রেণী:বাঙালি মুসলিম
বিষয়শ্রেণী:২১শ শতাব্দীর বাঙালি
বিষয়শ্রেণী:২১শ শতাব্দীর ভারতীয় মুসলিম
বিষয়শ্রেণী:পূর্ব মেদিনীপুর জেলার ব্যক্তি
বিষয়শ্রেণী:১৯৫৩-এ জন্ম
বিষয়শ্রেণী:পশ্চিমবঙ্গ বিধানসভার সদস্য ২০০৬-২০১১
ডার্টি (২০২০ সালের চলচ্চিত্র)

***ডার্টি*** হলো ২০২০ সালে মুক্তিপ্রাপ্ত একটি স্বল্পদৈর্ঘ্য এলজিবিটি, বয়ঃসন্ধিকালভিত্তিক রোমান্স ধারার নাট্যধর্মী চলচ্চিত্র, যা ম্যাথিউ পুচিনি দ্বারা রচিত এবং পরিচালিত হয়েছে। ২০২০ সালের সানড্যান্স ফিল্ম ফেস্টিভ্যালে চলচ্চিত্রটির প্রিমিয়ার হয়েছিল, যেখানে এটি সেরা স্বল্পদৈর্ঘ্য চলচ্চিত্র বিভাগে গ্র্যান্ড জুরি পুরস্কারের জন্য মনোনীত হয়েছিল।

কোভিড-১৯ মহামারীর কারণে উৎসবটি বাতিল হয়ে যাওয়ায়, এসএক্সএসডব্লিউ- এর ভার্চুয়াল স্ক্রিনিংয়ের মাধ্যমে চলচ্চিত্রটির অনলাইন প্রিমিয়ার হয়েছিল। তা সত্ত্বেও, উৎসবটি চলচ্চিত্রটিকে তার প্রধান অভিনেতা, মরগান সুলিভান এবং ম্যানি ডানের অভিনয়ের জন্য একটি বিশেষ জুরি পুরস্কার প্রদান করে। এরপর এটি বিএফআই ফ্লেয়ার, আউটফেস্ট ফিউশন, আটলান্টা চলচ্চিত্র উৎসব এবং পাম স্প্রিংস আন্তর্জাতিক স্বল্পদৈর্ঘ্য চলচ্চিত্র উৎসব-এ প্রদর্শিত হয়; শেষের উৎসবটিতে এটি সেরা এলজিবিটিকিউ+ স্বল্পদৈর্ঘ্য চলচ্চিত্র বিভাগে মনোনীত হয়। ২০২০ সালের অক্টোবরে, চলচ্চিত্রটির স্ট্রিমিং স্বত্ব দ্য ক্রাইটেরিয়ন চ্যানেল কিনে নেয়।

## ঘটনা
মার্কো তার প্রেমিক গ্রাহামের সাথে বিকেল কাটানোর জন্য ক্লাস ফাঁকি দেয়। কিন্তু পরিকল্পনা অনুযায়ী কিছুই হয় না।

পুচিনির মতে, এই চলচ্চিত্রটি এবং তার আগের স্বল্পদৈর্ঘ্য চলচ্চিত্র, *ল্যাভেন্ডার* (২০১৯), তার একান্ত আপন, তিনি বলেন: "আমি বিভিন্ন কারণে উভয় চলচ্চিত্রের জন্য কৃতজ্ঞ এবং এগুলি আমার জীবনের একটি নির্দিষ্ট সময়ের অংশ — অন্তরঙ্গতা, একাকীত্ব এবং সমকামী মানুষদের মধ্যে সংযোগ খোঁজার ধারণাগুলি অন্বেষণ করা। কিছু দিক থেকে এগুলি একই প্রশ্নের দুটি ভিন্ন উত্তর খোঁজার প্রচেষ্টা।"

## অভিনেতা
* মার্কো চরিত্রে মরগান সুলিভান
* গ্রাহাম চরিত্রে ম্যানি ডান
* মি. ফ্লানানগান চরিত্রে শন প্যাট্রিক হিগিন্স

শুরুর দৃশ্যে ছাত্র হিসেবে উপস্থিত হন ইথান রিভার কোহেন, চেলসি ইসন, চেরিশ হার্টস, রায়ান নাইট, অক্টাভিয়া কোহনার, মরিস নেলসন, জ্যাক পোর্টার, অলিভিয়া সুলকোভিচ, মেলিসা টপনাস, আরিয়ানা ওয়েলমনি এবং জুড ইয়ং।

## প্রশংসা
### চলচ্চিত্র উৎসবের পুরস্কার

## তথ্যসূত্র

## বহিঃসংযোগ
* 
* ''Dirty'' at Matthew Puccini's website

বিষয়শ্রেণী:২০২০-এর দশকের মার্কিন চলচ্চিত্র
বিষয়শ্রেণী:২০২০-এর দশকের ইংরেজি ভাষার চলচ্চিত্র
বিষয়শ্রেণী:সমকামী পুরুষ সম্পর্কিত চলচ্চিত্র
বিষয়শ্রেণী:২০২০-এর স্বল্পদৈর্ঘ্য চলচ্চিত্র
বিষয়শ্রেণী:২০২০-এর চলচ্চিত্র
বিষয়শ্রেণী:এলজিবিটিকিউ সম্পর্কিত চলচ্চিত্র
বিষয়শ্রেণী:ইংরেজি ভাষার প্রণয়ধর্মী নাট্য চলচ্চিত্র
সংগ্রাম কুমার দোলই

**সংগ্রাম কুমার দোলই** পশ্চিমবঙ্গের একজন ভারতীয় রাজনীতিবিদ। তিনি ২০১৬ সালের পশ্চিমবঙ্গ বিধানসভা নির্বাচনে তৃণমূল কংগ্রেসের সদস্য হিসেবে ময়না থেকে বিধানসভার সদস্য নির্বাচিত হন।

## তথ্যসূত্র

বিষয়শ্রেণী:কলকাতার চিকিৎসক
বিষয়শ্রেণী:পূর্ব মেদিনীপুর জেলার ব্যক্তি
বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ
বিষয়শ্রেণী:পশ্চিমবঙ্গ বিধানসভার সদস্য ২০১৬-২০২১
বিষয়শ্রেণী:জীবিত ব্যক্তি
সৈয়দ মোয়াজ্জেম হোসেন (পশ্চিমবঙ্গের রাজনীতিবিদ)

**সৈয়দ মোয়াজ্জম হোসেন** হলেন একজন ভারতীয় রাজনীতিবিদ যিনি ভারতের কমিউনিস্ট পার্টি (মার্কসবাদী) এর সাথে যুক্ত। তিনি পশ্চিমবঙ্গ বিধানসভার সদস্য ছিলেন।

## প্রাথমিক জীবন এবং পরিবার
হোসেন পশ্চিমবঙ্গের মেদিনীপুর জেলার একটি বাঙালি মুসলিম সৈয়দ পরিবারে জন্মগ্রহণ করেন।

## কর্মজীবন
হোসেন একজন শিক্ষক ছিলেন। তিনি ১৯৭৭ সালের পশ্চিমবঙ্গ বিধানসভা নির্বাচনে ভারতের কমিউনিস্ট পার্টি (মার্কসবাদী) প্রার্থী হিসেবে ডেবরা বিধানসভা কেন্দ্র থেকে প্রতিদ্বন্দ্বিতা করেন এবং কংগ্রেস রাজনীতিবিদ সুকুমার দাসকে পরাজিত করেন। তিনি ১৯৮২ সালের পশ্চিমবঙ্গ বিধানসভা নির্বাচনে প্রতিদ্বন্দ্বিতা করেন যেখানে তিনি কংগ্রেস রাজনীতিবিদ রবীন্দ্র নাথ বেরাকে পরাজিত করে ডেবরা থেকে পুনরায় নির্বাচিত হন।

## তথ্যসূত্র

বিষয়শ্রেণী:পশ্চিমবঙ্গের ভারতের কমিউনিস্ট পার্টি (মার্ক্সবাদী) এর রাজনীতিবিদ
বিষয়শ্রেণী:ভারতীয় সুন্নি মুসলিম
বিষয়শ্রেণী:বাঙালি মুসলিম
বিষয়শ্রেণী:২০শ শতাব্দীর বাঙালি
বিষয়শ্রেণী:২০শ শতাব্দীর ভারতীয় মুসলিম
বিষয়শ্রেণী:পশ্চিম মেদিনীপুর জেলার ব্যক্তি
বিষয়শ্রেণী:পশ্চিমবঙ্গ বিধানসভার সদস্য ১৯৭৭-১৯৮২
বিষয়শ্রেণী:পশ্চিমবঙ্গ বিধানসভার সদস্য ১৯৮২-১৯৮৭
শেখ সিরাজ আলি

**শেখ সিরাজ আলি** ছিলেন একজন ভারতীয় রাজনীতিবিদ যিনি ভারতের কমিউনিস্ট পার্টি (মার্ক্সবাদী) এর সাথে যুক্ত ছিলেন। তিনি পশ্চিমবঙ্গ বিধানসভার চারবারের সদস্য ছিলেন।

## জীবনের প্রথমার্ধ
আলীর জন্ম বেঙ্গল প্রেসিডেন্সির মেদিনীপুর জেলার খড়গপুরে এক বাঙালি মুসলিম শেখ পরিবারে।

## কর্মজীবন
তিনি ১৯৭১ সালের পশ্চিমবঙ্গ বিধানসভা নির্বাচনে ভারতের কমিউনিস্ট পার্টি (মার্ক্সবাদী) এর প্রার্থী হিসেবে খড়গপুর স্থানীয় বিধানসভা কেন্দ্র থেকে প্রতিদ্বন্দ্বিতা করেছিলেন, কিন্তু কংগ্রেস রাজনীতিবিদ অজিত কুমার বসুর কাছে হেরে যান। ১৯৭২ সালের পশ্চিমবঙ্গ বিধানসভা নির্বাচনে আলি আবারও বসুর কাছে হেরে যান। ১৯৭৭ সালের পশ্চিমবঙ্গ বিধানসভা নির্বাচনে, আলী নতুন খড়গপুর গ্রামীণ নির্বাচনী এলাকা থেকে নির্বাচিত হন। ১৯৮২ সালের পশ্চিমবঙ্গ বিধানসভা নির্বাচনে, দেবেন দাসকে পরাজিত করে তিনি খড়গপুর গ্রামীণ থেকে পুনরায় নির্বাচিত হন।

## তথ্যসূত্র

বিষয়শ্রেণী:পশ্চিমবঙ্গের ভারতের কমিউনিস্ট পার্টি (মার্ক্সবাদী) এর রাজনীতিবিদ
বিষয়শ্রেণী:ভারতীয় সুন্নি মুসলিম
বিষয়শ্রেণী:বাঙালি মুসলিম
বিষয়শ্রেণী:২০শ শতাব্দীর বাঙালি
বিষয়শ্রেণী:২০শ শতাব্দীর ভারতীয় মুসলিম
বিষয়শ্রেণী:পশ্চিমবঙ্গ বিধানসভার সদস্য ১৯৮২-১৯৮৭
বিষয়শ্রেণী:পশ্চিমবঙ্গ বিধানসভার সদস্য ১৯৭৭-১৯৮২
শেখ মোহাম্মদ ইলিয়াস

**শেখ মোহাম্মদ ইলিয়াস** (জন্ম: ১০ মার্চ ১৯৫৮) হলেন একজন ভারতীয় রাজনীতিবিদ যিনি ভারতের কমিউনিস্ট পার্টি (মার্কসবাদী) এর সাথে যুক্ত। তিনি পশ্চিমবঙ্গ বিধানসভার নন্দীগ্রাম বিধানসভা কেন্দ্রের বিধায়ক ছিলেন।

## প্রাথমিক জীবন এবং পরিবার
ইলিয়াস ১৯৫৮ সালের ১০ মার্চ পশ্চিমবঙ্গের মেদিনীপুর জেলার সামসাবাদ গ্রামে এক বাঙালি মুসলিম শেখ পরিবারে জন্মগ্রহণ করেন। তিনি শেখ আব্দুল জব্বারের ছেলে। ইলিয়াস নন্দীগ্রাম ব্রজমোহন তেওয়ারি উচ্চ বিদ্যালয় এবং সীতানন্দ কলেজে পড়াশোনা করেছেন। তিনি বিজ্ঞানে স্নাতক ডিগ্রি অর্জন করেছেন।

## কর্মজীবন
ইলিয়াস ২০০১ সালের পশ্চিমবঙ্গ বিধানসভা নির্বাচনে নন্দীগ্রাম বিধানসভা কেন্দ্র থেকে ভারতীয় জাতীয় কংগ্রেসের প্রার্থী হিসেবে প্রতিদ্বন্দ্বিতা করেন, তৃণমূলের রাজনীতিবিদ সুনীল বরণ মাইতিকে পরাজিত করেন। ইলিয়াস গৃহায়ন ও গণপূর্ত বিষয়ক স্থায়ী কমিটির সদস্য ছিলেন। ২০০৬ সালের পশ্চিমবঙ্গ বিধানসভা নির্বাচনে তিনি পুনরায় নির্বাচিত হন, মাইতিকে আবারও পরাজিত করেন।

## তথ্যসূত্র

বিষয়শ্রেণী:পশ্চিমবঙ্গের ভারতের কমিউনিস্ট পার্টি (মার্ক্সবাদী) এর রাজনীতিবিদ
বিষয়শ্রেণী:ভারতীয় সুন্নি মুসলিম
বিষয়শ্রেণী:বাঙালি মুসলিম
বিষয়শ্রেণী:২১শ শতাব্দীর বাঙালি
বিষয়শ্রেণী:২১শ শতাব্দীর ভারতীয় মুসলিম
বিষয়শ্রেণী:পূর্ব মেদিনীপুর জেলার ব্যক্তি
বিষয়শ্রেণী:১৯৫৮-এ জন্ম
বিষয়শ্রেণী:পশ্চিমবঙ্গ বিধানসভার সদস্য ২০০৬-২০১১